935 blog: Το πρώτο ραδιόφωνο της Λακωνίας!: Παπακωνσταντίνου : Πολλά μέτωπα ριζικών αλλαγών.\nΠαπακωνσταντίνου : Πολλά μέτωπα ριζικών αλλαγών.\n"...Ποτέ άλλοτε, σε ένα τόσο σύντομο χρονικό διάστημα, στην ιστορία της Ελλάδας δεν έχουν ανοίξει τόσα πολλά μέτωπα αλλαγών. Από το φορολογικό, στο συνταξιοδοτικό, για να μπορέσουμε να έχουμε ένα βιώσιμο σύστημα κοινωνικής ασφάλισης για τα επόμενα χρόνια, στην αλλαγή που έχει να κάνει με το άνοιγμα των κλειστών επαγγελμάτων, που επανειλημμένα κυβερνήσεις είχαν δεσμευτεί να το κάνουν, επανειλημμένα πολιτικά κόμματα το είχαν γράψει στις προεκλογικές τους δεσμεύσεις. Αλλά, εμείς, το κάναμε, το ψηφίσαμε και πέρασε από τη Βουλή και θα εφαρμοστεί..."...Aυτά, μεταξύ άλλων τόνισε χθες το βράδυ, στην ομιλία του, στη συνεδρίαση της Οικονομικής και Κοινωνικής Επιτροπής, στα πλαίσια του διαλόγου για την κατάρτιση του μεσοπρόθεσμου σχεδίου δημοσιονομικής πολιτικής...\n...Παραθέτουμε ολόκληρη την ενδιαφέρουσα ομιλία του κ. Παπακωνσταντίνου...\n"...Κύριε Πρόεδρε, κυρίες και κύριοι, είναι μεγάλη χαρά για μένα η δυνατότητα να απευθυνθώ, σήμερα, στην ΟΚΕ και θέλω να σας ευχαριστήσω για την ευκαιρία να ανταλλάξουμε απόψεις, σε μια - όπως ξέρουμε όλοι μας - ιδιαίτερα κρίσιμη στιγμή για τη χώρα. Σε μια στιγμή που, όπως πολύ σωστά είπε ο Πρόεδρος της ΟΚΕ, χρειάζονται απαντήσεις και, θα προσέθετα, χρειάζεται προοπτική και χρειάζεται και δικαιοσύνη.\n...Εδώ και αρκετούς μήνες, η χώρα μας έχει μπει σε μια επώδυνη πορεία διόρθωσης σφαλμάτων, παραλείψεων, προβλημάτων, που μας έχουν ταλανίσει για δεκαετίες και γιγαντώθηκαν τα τελευταία χρόνια. Είναι μια πορεία, στην οποία η Κυβέρνηση χρειάστηκε να πάρει δύσκολες αποφάσεις. Είναι μια πορεία, στην οποία οι Έλληνες πολίτες έχουν υποστεί μειώσεις του εισοδήματός τους. Όμως, είναι μια πορεία, στο τέλος της οποίας - είμαστε απόλυτα σίγουροι - η χώρα θα βγει πιο δυνατή, η οικονομία μας πιο στέρεη, οι Έλληνες πολίτες με καλύτερο βιοτικό επίπεδο, με μεγαλύτερες ευκαιρίες απασχόλησης, επενδύσεων και πλούτου για την ελληνική κοινωνία.\n...Σήμερα, καλούμαστε να σχεδιάσουμε αυτό το μέλλον. Καλούμαστε να σχεδιάσουμε τα επόμενα βήματα σ’ αυτή την προσπάθεια που έχει ξεκινήσει - που πρέπει να θυμίσουμε ότι στηρίζεται με μία πρωτοφανή κίνηση δανεισμού από τις χώρες της Ευρωπαϊκής Ένωσης και το Διεθνές Νομισματικό Ταμείο με ένα δάνειο 110 δισ. ευρώ, το οποίο βοηθά την Ελλάδα να αντεπεξέλθει στις δανειακές της υποχρεώσεις, που βρέθηκε σε πλήρη αδυναμία να το κάνει αυτό, δίνοντάς το χρόνο να κάνει όλες εκείνες τις προσαρμογές που έπρεπε να είχε τολμήσει, πριν από χρόνια.\n...Σε αυτή την προσπάθεια, πολύ σημαντικό μέρος είναι αυτό το οποίο ονομάζουμε Μεσοπρόθεσμο Σχέδιο Δημοσιονομικής Στρατηγικής, το οποίο έχει να κάνει με τα επόμενα τρία-τέσσερα χρόνια. Γι αυτό το σχέδιο, σήμερα, θα ήθελα να σας δώσω κάποια βασικά στοιχεία και να ανοίξουμε έναν διάλογο. Γιατί η εξειδίκευσή του, η οριστικοποίησή του, οι παρεμβάσεις που θα χρειαστεί να γίνουν, θα είναι κρίσιμες για τα επόμενα χρόνια και πρέπει να στηριχθούν από το όσο το δυνατόν ευρύτερο φάσμα της κοινωνίας.\n...Χθες, έκανα ενημέρωση και συζητήσαμε με τα πολιτικά κόμματα, που αποδέχθηκαν την πρόσκληση για έναν παρόμοιο διάλογο, ενώ επανέλαβα με επιστολή μου την πρόσκληση στα κόμματα που απάντησαν αρνητικά στην πρώτη πρόσκληση της Κυβέρνησης γι ‘αυτό το διάλογο. Θέλω να σας πω ότι ήταν μια δημιουργική συζήτηση, στην οποία, πέρα από τις όποιες διαφωνίες και τις διαφορετικές πολιτικές αφετηρίες, τις διαφορετικές πολιτικές επιλογές των διαφόρων κομμάτων που ήρθαν να συζητήσουν μαζί μας, αυτό το οποίο μένει είναι η συνειδητοποίηση του μεγέθους της πρόκλησης που αντιμετωπίζει η ελληνική οικονομία και η κοινωνία τα επόμενα χρόνια, μία πρόκληση στην οποία πρέπει να απαντήσουμε συλλογικά. Γιατί αν δεν απαντήσουμε συλλογικά, η απάντηση δεν θα είναι πειστική και δεν θα μπορέσει να οδηγήσει σε αποτελέσματα.\n...Θέλω να ξεκινήσω την τοποθέτησή μου και θα διατρέξω έπειτα και μια παρουσίαση, η οποία έχει ετοιμαστεί και σας έχει διανεμηθεί, θυμίζοντας πως η ανάγκη να γίνει ένας μεσοπρόθεσμος δημοσιονομικός σχεδιασμός, είναι αυτονόητη. Την κάνουν όλες οι χώρες. Και η χώρα μας αυτή την ανάγκη δεν την ακολουθούσε, μέχρις ότου υιοθετήσουμε, όπως κάναμε πέρυσι, το νέο πλαίσιο δημοσιονομικής διαχείρισης. Με το νόμο, τον οποίο ψήφισε η Βουλή πέρυσι το καλοκαίρι, δίνεται ακριβώς αυτή η δυνατότητα και η υποχρέωση της πολιτείας, να κάνει ένα σχεδιασμό πολυετή με πολυετείς προϋπολογισμούς, έτσι ώστε να μπορεί να γνωρίζει, τα επόμενα χρόνια, πώς ακριβώς θα ισορροπήσει τα έσοδά της και τις δαπάνες της και πώς - και ειδικά για τη χώρα μας, που είναι ίσως το μεγαλύτερο πρόβλημα το οποίο αντιμετωπίζουμε αυτή τη στιγμή - να ελέγξει το τεράστιο δημόσιο χρέος.\n...Σε αυτή την προσπάθεια, σε αυτό το σχεδιασμό, υπάρχουν τέσσερις κεντρικοί στόχοι. Ο πρώτος είναι αυτός που θα λέγαμε καθαρά δημοσιονομικό. Η χώρα έχει σωρεύσει τεράστια ελλείμματα. Έχει κάνει μια πολύ μεγάλη προσπάθεια, το 2010, για να μειώσει αυτά τα ελλείμματα. Και κατάφερε να τα μειώσει με το πρωτοφανές μέγεθος των έξι ποσοστιαίων μονάδων του ΑΕΠ. Όμως, αυτή η προσπάθεια πρέπει να συνεχιστεί. Και πρέπει να συνεχιστεί, όχι γιατί μας το επιβάλλουν κάποιοι. Αλλά πρέπει να συνεχιστεί, γιατί δεν είναι δυνατόν συνεχιζόμενα ελλείμματα να σωρεύονται και να αυξάνουν το δημόσιο χρέος, που δεν είναι τίποτε άλλο από βάρος στις πλάτες των παιδιών μας. Άρα, λοιπόν, ο τρόπος με τον οποίο θα γίνει αυτή η προσαρμογή, ο τρόπος με τον οποίο θα καταφέρουμε, μέχρι το 2014, να έρθουμε και να μειώσουμε το έλλειμμα κάτω από το 3% του ΑΕΠ και να συνεχίσουμε να το μειώνουμε και να δημιουργήσουμε πρωτογενή πλεονάσματα, για να ελεγχθεί το δημόσιο χρέος, είναι ο πρώτος βασικός στόχος αυτής της μεσοπρόθεσμης στρατηγικής.\n...Ο δεύτερος στόχος είναι, βεβαίως, να δώσουμε στην οικονομία όλα εκείνα τα εργαλεία, όλες εκείνες τις πρωτοβουλίες, όλες εκείνες τις αλλαγές, που θα πυροδοτήσουν μια νέα διαδικασία ανάπτυξης. Γιατί όλοι αντιλαμβανόμαστε πολύ καλά ότι δεν μπορείς να συνεχίζεις απλώς να ελέγχεις τις δαπάνες, δεν μπορείς να αυξάνεις φόρους. Πρέπει η οικονομία να ξαναβρεθεί σε υψηλότερους ρυθμούς ανάπτυξης, να φύγει από τη σημερινή ύφεση και να έχει μια βιώσιμη ανάπτυξη. Δηλαδή, μια ανάπτυξη που θα μπορεί να στηρίζεται σε στέρεα πόδια, όχι ανάπτυξη με δανεικά, όχι ανάπτυξη που στηρίζεται στη συσσώρευση των ελλειμμάτων και σ’ ένα στρεβλό παραγωγικό πρότυπο, το οποίο ξέρουμε όλοι, έχει φτάσει στο τέλος του.\n...Τρίτος μεγάλος στόχος σε αυτή την προσπάθεια, είναι να αξιοποιήσουμε και εμείς οι ίδιοι την περιουσία που κατέχει το Ελληνικό Δημόσιο, για να μπορέσουμε, όχι μόνο να μειώσουμε το μεγάλο χρέος, αλλά να στηρίξουμε και την αναδιοργάνωση και την ανάπτυξη συγκεκριμένων κλάδων της οικονομίας μας. Ξέρουμε πολύ καλά ότι υπάρχει μια τεράστια, ανεκμετάλλευτη περιουσία του Ελληνικού Δημοσίου, η οποία καταπατείται, η οποία κάθεται, η οποία δεν αποδίδει. Αυτή πρέπει να αξιοποιηθεί. Και πρέπει να αξιοποιηθεί μαζί με ένα πρόγραμμα αποκρατικοποιήσεων, για το οποίο έχει, ήδη, τοποθετηθεί η Κυβέρνηση, βεβαίως, μέσα σ’ ένα πλαίσιο, το οποίο η ίδια ορίζει κι ένα πλαίσιο, στο οποίο θέλει το Δημόσιο να διατηρήσει μια σημαντική παρουσία σε στρατηγικές, επιχειρήσεις ή υποδομές της οικονομίας.\n...Και τέταρτο, αλλά ίσως και ο κεντρικός στόχος σε μια παρόμοια προσπάθεια, είναι ότι σε αυτή δεν πρέπει κάποιοι να μείνουν απ’ έξω. Δεν πρέπει η όποια δημοσιονομική προσαρμογή, δεν πρέπει οι όποιες αλλαγές, να είναι σε βάρος των πιο ευάλωτων στην κοινωνία, οι οποίοι έχουν ήδη πληρώσει, οι οποίοι με το στρεβλό φορολογικό σύστημα που έχουμε, σήμερα, πληρώνουν όλο και περισσότερο, οι οποίοι έχουν δει περικοπές και οι οποίοι δεν μπορεί να συνεχίσουν να είναι αυτοί που θα έχουν το βασικό βάρος των μεγάλων προσαρμογών που καλούμαστε να κάνουμε.\n...Αυτό είναι το πολιτικό πλαίσιο, αυτοί είναι οι στόχοι με τους οποίους ξεκινάει αυτή η προσπάθεια Μεσοπρόθεσμου Σχεδίου Δημοσιονομικής Στρατηγικής. Ενός σχεδίου για τα επόμενα χρόνια.\n...Θα θυμίσω ότι με το νόμο 3871/2010, ήδη, έχουμε το πλαίσιο, για να γίνει αυτός ο δημοσιονομικός μεσοπρόθεσμος σχεδιασμός. Ένα πλαίσιο, όπου τίθενται στόχοι για το σύνολο της λεγόμενης Γενικής Κυβέρνησης. Δεν μας ενδιαφέρει πια τι ξοδεύουν τα Υπουργεία μόνο. Μας ενδιαφέρει συνολικά τι ξοδεύει, όχι μόνο το κράτος, αλλά αυτό που λέμε η Γενική Κυβέρνηση, όλοι οι φορείς, γύρω από την Κεντρική Κυβέρνηση. Οι φορείς της Αυτοδιοίκησης, τα νοσοκομεία μας, τα πανεπιστήμια, οι ΔΕΚΟ, οι ελλειμματικές επιχειρήσεις του Δημοσίου. Όλα τα έσοδα και οι δαπάνες, συνολικά, είναι αυτά, τα οποία πρέπει να δούμε στην προοπτική των επόμενων ετών.\n...Μας ενδιαφέρει να περιγράψουμε την πορεία της οικονομίας, να ορίσουμε στόχους μείωσης των ελλειμμάτων, στόχους δαπανών, στόχους εσόδων, να μπορέσουμε, με μια συγκεκριμένη μεθοδολογία, να περιορίσουμε την δυνατότητα Υπουργείων και άλλων Οργανισμών να κάνουν ανεξέλεγκτες δαπάνες, οι οποίες δεν έχουν μετάφραση σε οικονομικό και κοινωνικό αποτέλεσμα και όλα αυτά να αποτυπωθούν σ’ έναν οδικό χάρτη, ο οποίος θα στηρίξει αυτή την προσπάθεια για τα επόμενα χρόνια.\n...Η Ελλάδα, βέβαια, σε σχέση με άλλες χώρες που όλες κάνουν μια παρόμοια, εξαιρετικά δύσκολη άσκηση, έχει μια ιδιαιτερότητα. Και αυτή η ιδιαιτερότητα λέγεται δημόσιο χρέος. Ένα πραγματικά δυσβάσταχτο, ως προς το ύψος του, δημόσιο χρέος της χώρας, το οποίο, το 2011, θα είναι το μεγαλύτερο στην Ευρωπαϊκή Ένωση, στο δυσθεώρητο ύψος των 153% του ΑΕΠ, με διαφορά υψηλότερο από αυτό της δεύτερης χώρας, που έχει υψηλό χρέος, την Ιταλία. Σε όλες τις χώρες έχει αυξηθεί το χρέος, τα τελευταία χρόνια, αλλά στη δική μας χώρα, η αύξηση του χρέους είναι πραγματικά πρωτόγνωρη. Μετά από μια περίοδο σχεδόν επτά-οκτώ χρόνων, που έδειξε σταθερότητα, τα τελευταία χρόνια, το χρέος έχει πραγματικά εκτιναχθεί, τόσο ως ποσοστό του ΑΕΠ, γιατί όσο η ανάπτυξη ήταν δυναμική, μπορούσαμε να ελέγχουμε το λόγο του χρέος προς το ΑΕΠ. Αλλά αυξάνεται ανησυχητικά γρήγορα και σε απόλυτους αριθμούς, φτάνοντας και ξεπερνώντας τα 340 δισ. ευρώ, το 2011. Και για να έχουμε μια αίσθηση, το 2000, ξεκίνησε από 140 δισ. ευρώ. Αυτός είναι ο βραχνάς, τον οποίο κληροδοτούμε στα παιδιά μας.\n...Για όσους βλέπουν τα νούμερα αυτά και λένε ότι η Ελλάδα δεν μπορεί να σωθεί, λένε ότι η Ελλάδα δεν μπορεί να τα αντιμετωπίσει, εγώ θα τους απαντήσω ότι το χρέος μπορούμε και πρέπει και θα το ελέγξουμε. Και το χρέος ελέγχεται με συγκεκριμένες πολιτικές και συγκεκριμένες κινήσεις. Κατ' αρχάς, μειώνοντας τα μεγάλα μας ελλείμματα και δημιουργώντας μεγάλα πρωτογενή πλεονάσματα, πάνω από 5% του ΑΕΠ. Και ακούω, πολλές φορές, στο δημόσιο διάλογο ορισμένες πολιτικές παρατάξεις να λένε «μα, με όλα τα μέτρα που παίρνετε, συνεχίζει να αυξάνεται το χρέος». Βεβαίως, αυξάνεται το χρέος. Όσο έχεις ελλείμματα, αυξάνεται το χρέος. Το χρέος σταματά να αυξάνεται, όταν σταματάς να συσσωρεύσεις ελλείμματα. Όταν από ελλείμματα, πας σε πλεονάσματα.\n...Πρώτο σημείο, λοιπόν, είναι αυτή η προσπάθεια της δημοσιονομικής προσαρμογής και της μείωσης των ελλειμμάτων. Δεύτερο σημείο είναι η αναπτυξιακή διαδικασία. Η ανάπτυξη αυξάνει το Ακαθάριστο Εγχώριου Προϊόν της χώρας και επιτρέπει και μας δίνει τη δυνατότητα να κρατάμε το λόγο του χρέους προς το ΑΕΠ χαμηλό, να το μειώσουμε από τα δυσθεώρητα ύψη, στα οποία έχει φτάσει. Και τρίτο σημείο, βέβαια, είναι η αξιοποίηση της ακίνητης περιουσίας του Δημοσίου, για να μπορέσει και αυτή να στηρίξει τη μείωση του χρέους.\n...Έχουμε επεξεργαστεί μια σειρά από σενάρια, στο Υπουργείο Οικονομικών, για το πώς μπορεί να μειωθεί το χρέος, τα επόμενα χρόνια. Υπάρχει ένα σενάριο βάσης στο Πρόγραμμα Οικονομικής Πολιτικής, με το οποίο πορευόμαστε, με το οποίο, μετά το 2013, το χρέος αρχίζει να αποκλιμακώνεται. Αυτή την αποκλιμάκωση μπορούμε να βοηθήσουμε με περαιτέρω κινήσεις, που δίνουν μεγαλύτερη αναπτυξιακή δυναμική στην οικονομία, με περαιτέρω κινήσεις για πιο γρήγορη μείωση των ελλειμμάτων, με περαιτέρω κινήσεις που δίνουν μεγαλύτερη αναπτυξιακή δυναμική στην οικονομία, με περαιτέρω κινήσεις για την αξιοποίηση της περιουσίας του Δημοσίου. Αλλά, να ξέρετε ότι η πορεία του χρέους είναι εξαιρετικά ευαίσθητη σε αυτούς τους παράγοντες.\n...Και είναι πολύ εύκολο, αν στραβοπατήσει κάποιος και δεν μειώσει τα ελλείμματά του σωστά και γρήγορα, αν στραβοπατήσει η αναπτυξιακή διαδικασία, αν αυξηθεί το κόστος δανεισμού μας. Γι' αυτό είναι και σε εξέλιξη αυτή η εξαιρετικά σημαντική ευρωπαϊκή συζήτηση για το ζήτημα του χρόνου αποπληρωμής του χρέους των 110 δισ. ευρώ, του κόστους δανεισμού της Ελλάδας, της δυνατότητας μέσω διαφόρων μηχανισμών να μειώσει το χρέος πιο γρήγορα. Αν λοιπόν, στραβοπατήσει σε αυτή τη διαδικασία, τότε πλέον, το χρέος θα επιστρέψει στη μη βιώσιμη πορεία του, αυτή που τώρα αρχίζουμε και ελέγχουμε. Και αν επιστρέψουμε σε αυτή τη μη βιώσιμη πορεία, θα έχουν κλείσει οι πόρτες για τη χώρα μας.\n...Δεν θα συμβεί αυτό. Και δεν θα συμβεί, όσον ακολουθούμε ένα πρόγραμμα που μειώνει τα ελλείμματα, που πυροδοτεί την ανάπτυξη, το οποίο μπορεί να βγάλει τη χώρα μας από την πορεία, που ήταν μέχρι πέρσι και ήταν μια πορεία μη βιώσιμη. Μιλώντας για την ανάπτυξη, όλοι καταλαβαίνουμε ότι παρά το γεγονός ότι συχνά εστιαζόμαστε στη συζήτηση, πώς θα μειώσουμε τα ελλείμματα, τελικά, το μεγάλο στοίχημα για την ελληνική οικονομία είναι αυτό ακριβώς, η ανάπτυξη. Είναι, βέβαια, σημαντικό το πώς να ελέγξεις τις δαπάνες, πώς να φέρεις περισσότερα έσοδα. Αλλά το στοίχημα είναι ακριβώς, πώς θα ξεφύγουμε από το σημερινό τέλμα και πώς θα ξαναβρούμε μια θετική πορεία.\n...Πολλοί έχουν εστιάσει στο γεγονός ότι τα τελευταία στατιστικά στοιχεία έδειξαν μια ύφεση, το 2010, χειρότερη από όση περίμεναν. Πράγματι, είναι λίγο χειρότερη από αυτή που προέβλεπε το Πρόγραμμα, -4,5% το 2010. Όμως, ταυτόχρονα, υπάρχουν και θετικά στοιχεία, τα οποία θέλω να αναδείξω. Αυτά τα θετικά στοιχεία έχουν να κάνουν με το γεγονός ότι, κάθε τρίμηνο, το 2010, είναι ελαφρά καλύτερο από το προηγούμενο. Τρίμηνο με τρίμηνο, η ύφεση ρηχαίνει. Από μία μείωση -1,9% στο πρώτο τρίμηνο, στο -1,8% στο δεύτερο, στο -1,7% στο τρίτο, στο -1,4% στο τέταρτο τρίμηνο. Η ύφεση αρχίζει και ρηχαίνει και αυτό είναι ένα θετικό σημάδι, που πρέπει να κρατήσουμε. Δεύτερο θετικό σημάδι, οι Έλληνες επιχειρηματίες. Οι ελληνικές επιχειρήσεις, ανταποκρινόμενες στις προκλήσεις των καιρών, αρχίζουν και επαναπροσανατολίζονται. Έχουμε μια θεαματική αύξηση των εξαγωγών μας τον Οκτώβριο, το Νοέμβριο και το Δεκέμβριο του περασμένου έτους. Συν 25%, συν 40%, συν 20%. Εξαιρετικά σημαντικές κινήσεις, που δείχνουν ότι η ελληνική οικονομία, περνώντας από αυτή την βαθύτερη ύφεση που γνώρισε ποτέ, αρχίζει σιγά - σιγά και προσαρμόζεται. Με πόνο; Ναι. Με προβλήματα; Βεβαίως. Με απολύσεις; Δυστυχώς. Με αύξηση της ανεργίας; Ναι. Αλλά αρχίζει σιγά - σιγά να προσαρμόζεται, για να μπορέσει να ξαναβγεί, από το τέλος του 2011, σε θετικούς ρυθμούς ανάπτυξης και, το 2012, να αλλάξει το πρόσημο και να περάσουμε σε αύξηση του Ακαθάριστου Εγχωρίου Προϊόντος.\n...Σε αυτή τη διαδικασία υπάρχουν ορισμένα πράγματα, τα οποία πρέπει να διαφυλάξουμε ως κόρη οφθαλμού. Το πρώτο είναι το κεφάλαιο της αξιοπιστίας, το οποίο χτίζουμε. Ανάπτυξη σημαίνει επενδύσεις. Επενδύσεις σημαίνει χρηματοδότηση. Χρηματοδότηση σημαίνει ότι το ελληνικό τραπεζικό σύστημα κάνει τη δουλειά του σωστά. Το ελληνικό τραπεζικό σύστημα θα μπορέσει να κάνει τη δουλειά του, όταν μπορεί και το ίδιο να έχει πρόσβαση σε χρηματοδότηση από τις διεθνείς αγορές. Άρα, το πώς βλέπουν οι διεθνείς αγορές την ελληνική οικονομία, είναι κρίσιμο για την αναπτυξιακή διαδικασία. Όσο εμείς ακολουθούμε μια πορεία εμπέδωσης αξιοπιστίας και προόδου στο μεγάλο ζήτημα της μείωσης των ελλειμμάτων της χώρας, τόσο θα βελτιώνεται το εξωτερικό περιβάλλον. Και όσο, βεβαίως, η Ευρωπαϊκή Ένωση πάρει - όπως ελπίζουμε ότι θα πάρει - σημαντικές αποφάσεις, για να βελτιωθεί και το διεθνές περιβάλλον, τόσο πιο γρήγορα θα μπορέσει να επανέλθει η εμπιστοσύνη στην ελληνική οικονομία, η εμπιστοσύνη για επενδύσεις, η εμπιστοσύνη για κατανάλωση.\n...Ταυτόχρονα, βεβαίως, δεν μένουμε με σταυρωμένα χέρια. Ταυτόχρονα, χρησιμοποιούμε όλα τα εργαλεία που έχουμε στη διάθεσή μας, από το ΕΣΠΑ, μέχρι το νέο Αναπτυξιακό Νόμο, το φορολογικό σύστημα με τη μείωση των φορολογικών συντελεστών για τα κέρδη που επανεπενδύονται, τις δυνατότητες, που μας δίνει η απλοποίηση διαδικασιών για ίδρυση επιχειρήσεων. Και σε αυτή τη διαδικασία, πολύ σημαντικό ρόλο θα παίξουν όλες οι διαρθρωτικές αλλαγές, οι τομές και αλλαγές που έχουμε ανοίξει και κάνουμε, από τη στιγμή που αναλάβαμε την ευθύνη της διακυβέρνησης της χώρας.\n...Ποτέ άλλοτε, σε ένα τόσο σύντομο χρονικό διάστημα, στην ιστορία της Ελλάδας δεν έχουν ανοίξει τόσα πολλά μέτωπα αλλαγών. Από το φορολογικό, στο συνταξιοδοτικό, για να μπορέσουμε να έχουμε ένα βιώσιμο σύστημα κοινωνικής ασφάλισης για τα επόμενα χρόνια, στην αλλαγή που έχει να κάνει με το άνοιγμα των κλειστών επαγγελμάτων, που επανειλημμένα κυβερνήσεις είχαν δεσμευτεί να το κάνουν, επανειλημμένα πολιτικά κόμματα το είχαν γράψει στις προεκλογικές τους δεσμεύσεις. Αλλά, εμείς, το κάναμε, το ψηφίσαμε και πέρασε από τη Βουλή και θα εφαρμοστεί. Στην απελευθέρωση των υπηρεσιών, στο νέο πλαίσιο απλοποίησης αδειοδότησης των επιχειρήσεων, στην αναδιάρθρωση που κάνουμε στις Δημόσιες Επιχειρήσεις με επώδυνες, συχνά, αλλαγές, αλλά απολύτως αναγκαίες, στην αξιοποίηση της ακίνητης περιουσίας που έχει ξεκινήσει, όταν ήταν ένα ζήτημα, για το οποίο δεν είχε γίνει απολύτως τίποτε στο παρελθόν, στις μεταρρυθμίσεις στη Δημόσια Διοίκηση, στην αλλαγή που έχει γίνει με τον "Καλλικράτη". Όλες οι τομές και αλλαγές, που αλλάζουν το κράτος, αλλάζουν την οικονομία και κάνουν την Ελλάδα από ουραγό στα ζητήματα αυτά, με βάση όλες τις κατατάξεις όλων των αναλυτών, σε μια χώρα που μπορεί να αποκτήσει αναπτυξιακή δυναμική μέσα από αυτές τις ριζικές μεταβολές, που γίνονται στο επίπεδο της οικονομίας και της κοινωνίας.\n...Όμως, το κεντρικό ζήτημα που αφορά στην προσαρμογή αυτών των ετών, έχει να κάνει, βεβαίως, με το πώς το ελληνικό κράτος θα μάθει να μην ξοδεύει περισσότερα από όσα εισπράττει. Πώς το ελληνικό κράτος θα μάθει να κάνει τις σωστές επιλογές στις δαπάνες του, για να δαπανά σωστά και όσο πρέπει και να αυξάνει τις δαπάνες εκεί που πρέπει, όπως για να στηρίξει τους πιο ευάλωτους, αλλά ταυτόχρονα δεν θα συσσωρεύει συνέχεια ελλείμματα.\n...Το 2010, κάναμε τη μεγαλύτερη δημοσιονομική προσαρμογή από οποιαδήποτε άλλη χώρα της Ευρωπαϊκής Ένωσης. Οι έξι ποσοστιαίες μονάδες του ΑΕΠ δεν έχουν ξαναγίνει σε κανένα αντίστοιχο πρόγραμμα, καμίας χώρας, σε ένα χρόνο. Ήταν πρωτοφανές. Και στηρίχθηκε στις σκληρές θυσίες, που ανέλαβαν οι Έλληνες πολίτες, που ανέλαβαν οι δημόσιοι υπάλληλοι με την περικοπή των αποδοχών τους, που ανέλαβαν οι συνταξιούχου του δημόσιου και του ιδιωτικού τομέα, που ανέλαβε η μέση ελληνική οικογένεια με τους υψηλότερους φόρους και το ΦΠΑ, που ανέλαβαν οι επιχειρήσεις. Όλοι αναλάβαμε μέρος αυτής της μεγάλης προσπάθειας.\n...Έχουμε ξεκαθαρίσει ότι, από εδώ και πέρα, δεν μπορούμε να συνεχίσουμε με τον ίδιο τρόπο. Δεν μπορούμε να πάμε, πια, σε τέτοιου είδους οριζόντιες πολιτικές. Γιατί ήταν πολιτικές έκτακτης ανάγκης. Τώρα, πρέπει να πάμε και να δούμε τις πραγματικές παθογένειες του κράτους και να τις αντιμετωπίσουμε. Μία - μία. Όπως έχουμε ξεκινήσει να κάνουμε. Και τώρα πρέπει να σχεδιάσουμε, πώς αυτό το μεγάλο έλλειμμα, το οποίο παραλάβαμε, θα μειωθεί σταδιακά χρόνο με το χρόνο, για να μειωθεί στα επίπεδα κάτω από το 3%, το 2014.\n...Προσέξτε το μέγεθος της δυσκολίας του εγχειρήματος. Το 2010, με όλες τις επώδυνες αλλαγές που κάναμε, καταφέραμε να ξαναγυρίσουμε το έλλειμμα τόσο σε απόλυτα νούμερα, όσο και ως ποσοστό του ΑΕΠ, στο επίπεδο που ήταν το 2008. Αυτό δείχνει τον απόλυτο δημοσιονομικό εκτροχιασμό του 2009, όπου το έλλειμμα ανέβηκε από το 2008 στο 2009 κατά έξι ποσοστιαίες μονάδες και καταφέραμε να το ξαναρίξουμε έξι ποσοστιαίες μονάδες. Σήμερα, όμως, έχουμε ένα έλλειμμα κοντά στο 9,5% και το έλλειμμα αυτό είναι 22 δισ. ευρώ. Κάθε χρόνο, το κράτος ξοδεύει 22 δισ. ευρώ περισσότερα, από όσα εισπράττει και αυτό προστίθεται στο χρέος. Αυτό δεν μπορεί να συνεχιστεί. Έχουμε βάλει στόχο τα 22 δισ. ευρώ να γίνουν 17 δισ. ευρώ, στο τέλος του 2011, και να φτάσουν στα έξι δισ. ευρώ, στο τέλος του 2014, στα τρία δισ. ευρώ, στο τέλος του 2015.\n...Αυτή η προσπάθεια θα μας οδηγήσει να δημιουργήσουμε αυτό που λέγεται πρωτογενές πλεόνασμα. Δηλαδή, αν αφαιρέσει κάποιος τους στόχους, πλεόνασμα για τις δαπάνες, πλεόνασμα για τη Γενική Κυβέρνηση, αυτό είναι το πρωτογενές πλεόνασμα, που σου επιτρέπει να μειώσεις το χρέος. Ήδη, κάναμε ένα τεράστιο μέρος της διαδρομής, μειώνοντάς το από 10% περίπου στο 3%, θα το μηδενίσουμε φέτος. Θα αρχίσει να αυξάνεται, από το 2012, για να μπορέσει να φτάσει στα επίπεδα της σταθεροποίησης, που είναι πάνω από 5%, από το 2014 και μετά.\n...Όποια προσπάθεια γίνει, είναι προφανές ότι πρέπει να στηριχθεί και στα δυο σκέλη του προϋπολογισμού. Πρέπει να στηριχθεί στον έλεγχο των δαπανών και πρέπει να στηριχθεί στην αύξηση των εσόδων. Δεν μπορείς να κάνεις μια παρόμοια προσπάθεια, τέτοιας εμβέλειας, μόνο από το κομμάτι των δαπανών ή μόνο από το κομμάτι των εσόδων. Και αυτό φαίνεται ανάγλυφα, όταν δει κάποιος και παρακολουθήσει την πορεία των δαπανών, την απίστευτη αύξηση των δαπανών που είχαμε ως ελληνικό κράτος, που ανάμεσα στο 2005 και στο 2009, αυξήθηκαν ως ποσοστό του ΑΕΠ από το 44% στο 54%. Δέκα ποσοστιαίες μονάδες του ΑΕΠ, μέσα σε τέσσερα πέντε χρόνια, αύξηση δαπανών. Αυτά τα χρήματα τα είδε ο Έλληνας πολίτης σε καλύτερες Υπηρεσίες; Τα είδε ο Έλληνας πολίτης σε βελτιωμένη Παιδεία, Υγεία, κοινωνικές παροχές; Όχι. Τουλάχιστον, όχι όσο θα έπρεπε.\n...Και σήμερα, καλούμαστε, ξεκινώντας σχεδόν από αυτό το 54%, το 2009, να το μειώσουμε και να το ξαναφτάσουμε στα λογικά επίπεδα που έχουν όλες οι άλλες ευρωπαϊκές χώρες. Σε μια δαπάνη Γενικής Κυβέρνησης περίπου στο 45% του Ακαθάριστου Εθνικού Προϊόντος. Ήδη, κάναμε ένα πρώτο βήμα, το 2010, αλλά έχουμε πολλά βήματα να κάνουμε.\n...Αντίστοιχα, από την πλευρά των εσόδων. Η Ελλάδα δεν έχει υψηλότερους φορολογικούς συντελεστές στα Φυσικά και στα Νομικά Πρόσωπα από ό,τι οι υπόλοιπες χώρες. Έχει, όμως, πολύ χαμηλότερα έσοδα, από ό,τι οι υπόλοιπες χώρες. Η Ελλάδα έχει ελαφρά υψηλότερους έμμεσους φόρους, από ό,τι ο μέσος όρος της Ευρωπαϊκής Ένωσης και περίπου τα ίδια έσοδα, από ό,τι στις άλλες χώρες της Ευρωπαϊκής Ένωσης. Αυτό σημαίνει - το οποίο γνωρίζουμε όλοι μας πάρα πολύ καλά - ότι ένα πολύ μεγάλο μέρος των εσόδων διαφεύγει, ότι με το σύστημα που έχουμε και το οποίο προσπαθούμε να φτιάξουμε, να ξαναφτιάξουμε από την αρχή με τα νομοσχέδια που περνάμε, με τις αλλαγές που κάνουμε στο φοροεισπρακτικό μηχανισμό, να ξαναδημιουργήσουμε ένα πιο δίκαιο φορολογικό σύστημα, με το οποίο να μπορούμε να φέρουμε τα έσοδά μας, εκεί που είναι και τα ανάλογα έσοδα των άλλων χωρών της Ευρωπαϊκής Ένωσης. Όχι παραπάνω. Όχι να αφαιμάξουμε την αγορά, να ξαναφέρουμε τα έσοδα, να φέρουμε τα έσοδα εκεί που είναι και τα έσοδα των υπολοίπων χωρών.\n...Στην δημόσια συζήτηση, που έχει ανοίξει, έχουμε πει ότι, για να μειώσουμε το έλλειμμα κατά περίπου 14 - 15 δισ. ευρώ, από τώρα μέχρι το 2015, χρειάζονται παρεμβάσεις που ξεπερνούν τα 20 δισ. ευρώ. Και δημιουργείται εύλογα το ερώτημα «γιατί χρειάζεστε περισσότερες παρεμβάσεις για να μειώσετε το έλλειμμα για ένα ποσό»; Η απάντηση είναι απλή, αλλά είναι και ενδεικτική της δυσκολίας που έχουμε μπροστά μας. Μόνο οι τόκοι τους οποίους πληρώνουμε για το χρέος μας, από τώρα μέχρι τα επόμενα τρία-τέσσερα χρόνια, θα αυξηθούν γύρω στη 1,5 μονάδα του ΑΕΠ πάνω από τέσσερα δισ. ευρώ. Συνεπώς, αν δεν κάνουνε τίποτε από την πλευρά των δαπανών, οι δαπάνες από μόνες τους αυξάνονται, εξαιτίας των τόκων. Αν θέλουμε να μειώσουμε τις δαπάνες και άρα το έλλειμμα, πρέπει, όχι μονάχα να βρούμε μείωση δαπανών, για να εξουδετερώσουμε αυτή την αύξηση των τόκων, αλλά ακόμη περισσότερο.\n...Οι δαπάνες θα αυξάνονται και για άλλους λόγους. Παρά την απόφαση της Κυβέρνησης για την πρόσληψη ενός δημοσίου υπαλλήλου για κάθε πέντε αποχωρήσεις και παρά τις μειώσεις που έγιναν στους μισθούς, η μισθολογική ωρίμανση οδηγεί σε μια πορεία της μισθολογικής δαπάνης. Η συνταξιοδοτική δαπάνη, όσον αφορά τόσο στο δημόσιο τομέα αλλά και στη συμμετοχή του δημοσίου στον ιδιωτικό τομέα, βεβαίως, αυξάνεται, εφόσον αυξάνονται οι συνταξιούχοι, και είναι λογικό. Οι δαπάνες κοινωνικής ασφάλισης στο βαθμό που αυξάνεται η ανεργία, άρα και τα χρήματα που δίνουμε για επιδόματα ανεργίας, βεβαίως αυξάνονται. Άρα, οι δαπάνες του κράτους έχουν μια τάση ανόδου από μόνες τους. Αν θέλει κάποιος να τις μειώσει συνολικά, να τις ελέγξει, πρέπει να πάρει αποφάσεις που έχουν να κάνουν με τη δομή του κράτους, με το πώς αντιλαμβανόμαστε στην δεκαετία που ξεκίνησε τη δομή του ελληνικού κράτους. Ποιες υπηρεσίες θα προσφέρει το κράτος, πώς θα το κάνει με το καλύτερο δυνατό τρόπο, για να βελτιώσει τις υπηρεσίες για τον πολίτη, αλλά ξοδεύοντας λιγότερα χρήματα.\n...Αυτές είναι οι αποφάσεις που καλούμαστε να πάρουμε, στο πλαίσιο αυτού του μεσοπρόθεσμου σχεδιασμού. Αντίστοιχα, από την πλευρά των εσόδων είναι προφανές και η Κυβέρνηση έχει δηλώσει ότι δεν μπορούμε να πάμε σε άλλες οριζόντιες αυξήσεις φόρων. Είναι προφανές ότι η φοροδοτική ικανότητα έχει φτάσει στα όριά της. Αντιθέτως, θα θέλαμε να μειώσουμε φορολογικούς συντελεστές, τα επόμενα χρόνια. Το κάνουμε, ήδη, στα κέρδη τα οποία επανεπενδύονται των επιχειρήσεων, το κάναμε στο προηγούμενο φορολογικό νομοσχέδιο, πέρυσι, για τα χαμηλά εισοδήματα. Θέλουμε να το κάνουμε όλο και περισσότερο, αλλά ταυτόχρονα πρέπει να αυξηθούν τα δημόσια έσοδα. Και τα δημόσια έσοδα θα αυξηθούν, όταν καταφέρει κάποιος να πάει ακόμα πιο μακριά τη μάχη κατά της φοροδιαφυγής και τη μάχη κατά της εισφοροδιαφυγής.\n...Από τα περίπου 90 δισ. ευρώ, που είναι τα έσοδα Γενικής Κυβέρνησης, το 1/3 είναι οι έμμεσοι φόροι. Το 1/3, όμως, είναι οι εισφορές κοινωνικής ασφάλισης, όπου, ενώ ξέρουμε ότι έχουμε υψηλότερες εισφορές από άλλες χώρες και αυτό δυσκολεύει και τις επιχειρήσεις, δυσκολεύει την αύξηση της απασχόλησης. Ταυτόχρονα, ξέρουμε ότι έχουμε ένα τεράστιο ποσοστό εισφοροδιαφυγής, το οποίο τιμωρεί, όχι μόνο τις επιχειρήσεις που πληρώνουν κανονικά εισφορές, αλλά τιμωρεί τους εργαζόμενους που δεν μπορούν να βρουν ευκαιρία απασχόλησης εξαιτίας συχνά του κόστους.\n...Έχουμε μεγάλες προκλήσεις μπροστά μας. Έχουμε προκλήσεις, για να μπορέσουμε με έναν τρόπο, ο οποίος να είναι ρεαλιστικός, με έναν τρόπο ο οποίος να είναι δίκαιος, με έναν τρόπο ο οποίος θα βελτιώσει τη διάρθρωση του κράτους και της οικονομίας, να καταφέρουμε αυτή την μεγάλη μείωση των ελλειμμάτων. Να την καταφέρουμε, βλέποντας σε κάθε τομέα πολιτικής, τι μπορούμε να κάνουμε.\n...Ολοκληρώνω, αυτές τις μέρες, ένα κύκλο συζητήσεων με τους συναδέλφους μου Υπουργούς, με εντολή του Πρωθυπουργού, μετά από Υπουργικό Συμβούλιο, για να δούμε ο καθένας στον τομέα τον οποίο εποπτεύει, τι είδους αλλαγές πρέπει να γίνουν, τι είδους συγχωνεύσεις και καταργήσεις Οργανισμών πρέπει να γίνουν, τι είδους αλλαγές στον τρόπο, με τον οποίο το κράτος προσφέρει υπηρεσίες στους πολίτες πρέπει να γίνουν, για να μπορέσουμε να εξοικονομήσουμε πόρους αλλά και να βελτιώσουμε αυτές τις υπηρεσίες. Γιατί έχουμε τεράστιο περιθώριο και για εξοικονόμηση, αλλά και για βελτίωση υπηρεσιών. Είναι αποφάσεις, που καλούμαστε να πάρουμε συλλογικά. ...Είναι αποφάσεις, που στο τέλος αυτής της διαδικασίας, θα οδηγήσουν το ελληνικό κράτος να μπορεί, μετά από πάρα πολλά χρόνια, να λέει ότι ξοδεύει όσα εισπράττει, όχι παραπάνω. Δεν φορτώνει χρέος στις επόμενες γενιές. Και έχει, ταυτόχρονα, κάνει όλες τις μεγάλες τομές και αλλαγές, για να δημιουργήσει ανάπτυξη, που θα φέρει έσοδα στο Δημόσιο, που θα φέρει τη δυνατότητα στο Δημόσιο να βελτιώνει συνέχεια τις υπηρεσίες του, να προστατεύει καλύτερα τους πιο ευάλωτους στην κοινωνία, να στηρίζει τους χαμηλόμισθους και τους χαμηλοσυνταξιούχους, δηλαδή να επιτελέσει το ρόλο που εμείς ως Κυβέρνηση κληθήκαμε και θελήσαμε να κάνουμε, από την πρώτη στιγμή.\n...Σε αυτή, λοιπόν, τη διαδικασία, εγώ θα ήθελα να ζητήσω τη συνδρομή και τις απόψεις της ΟΚΕ. Θα ήθελα να ζητήσω, όχι μόνο στη σημερινή συνάντηση, αλλά μέσα από την πιο τυποποιημένη κλασσική διαδικασία γνώμης που θα εκδώσετε, όταν εμείς θα είμαστε έτοιμοι με το πλήρες πλαίσιο, αλλά και πιο νωρίς, από κάθε φορέα ξεχωριστά. Γιατί, όταν η Κυβέρνηση δηλώνει έτοιμη να ακούσει προτάσεις και να υιοθετήσει προτάσεις, είτε αυτές έρχονται από άλλα πολιτικά κόμματα, είτε έρχονται από κοινωνικούς φορείς, το εννοεί.\n...Το διακύβευμα είναι συλλογικό. Το διακύβευμα είναι διακύβευμα της κοινωνίας στο σύνολό της, δεν είναι ζήτημα μιας Κυβέρνησης, δεν είναι ζήτημα ενός Υπουργού. Είναι ζήτημα του κατά πόσο έχουμε πάρει τη συλλογική απόφαση να αφήσουμε πίσω μας παθογένειες ετών, να πάρουμε αποφάσεις, όχι πανεύκολες, αλλά αποφάσεις, στο τέλος των οποίων θα βγούμε πιο δυνατοί, με μια κοινωνία πιο δίκαιη και μια οικονομία πιο ισχυρή...'..(Ν.Π.)


Novum Hotel Gates Berlin Charlottenburg Βερολίνο Γερμανία - ΟΙ ΚΑΛΥΤΕΡΕΣ ΕΚΠΤΩΣΕΙΣ για ξενοδοχεία\nKnesebeckstr. 8-9., Σαρλότενμπεργκ, Βερολίνο, Γερμανία, 10623 - Προβολή στο χάρτη\nΜονόκλινο Δωμάτιο με Queen Size Κρεβάτι (Single Room Queen Size Bed)\nΔίκλινο Δωμάτιο με Queen Size Κρεβάτι (Double Room Queen Size Bed)\nΠολύ καλό 7,5 (77 κριτικές)\nΠολύ καλό 7,5 (259 κριτικές)\nΕξαιρετικό 8,5 (238 κριτικές)\nΓειτονιά Σαρλότενμπεργκ Σκόνεμπεργκ Σκόνεμπεργκ Μίτε\nΤοποθετημένο στην υπέροχη περιοχή της Σαρλότενμπεργκ, το Novum Hotel Gates Berlin Charlottenburg χαίρει μιας επιβλητικής θέσης στη εστιατόρια, ψώνια, περιήγηση σε αξιοθέατα κεντρικό σημείο της Βερολίνο. Το ξενοδοχείο δεν απέχει πολύ από το κέντρο της πόλης: μόλις 9.8 km, και συνήθως χρειάζεται περίπου 18 λεπτά για να φτάσετε στο αεροδρόμιο. Καθόλου λιγότερο εντυπωσιακή δεν είναι η πρόσβαση του ξενοδοχείου σε εκατοντάδες αξιοθέατα και ορόσημα της πόλης όπως τα ManuFactum Store, Ajanta Indian Food Store, Berliner Zinnfigurenkabinett.\nΕπωφεληθείτε από ένα πλήθος ασυναγώνιστων υπηρεσιών και ανέσεων σε αυτό το ξενοδοχείο της Βερολίνο. Αυτό το ξενοδοχείο προσφέρει πολυάριθμες εγκαταστάσεις για να ικανοποιήσει ακόμα και τους πιο απαιτητικούς πελάτες του.\nΕλάτε σε ένα από τα 107 φιλόξενα δωμάτια και ξεφύγετε από τα άγχη της ημέρας με μια ευρεία γκάμα ανέσεων, όπως επίπεδη τηλεόραση, σύνδεση internet (ασύρματη), ασύρματη σύνδεση internet (δωρεάν), δωμάτια για μη καπνίζοντες, θέρμανση, που θα βρείτε σε ορισμένα από αυτά. Είτε είσαστε λάτρης της γυμναστικής είτε ψάχνετε έναν τρόπο να ηρεμήσετε μετά από μια δύσκολη μέρα, θα σας ψυχαγωγήσουν καταπληκτικές δραστηριότητες όπως οι κήπος. Το Novum Hotel Gates Berlin Charlottenburg είναι μια έξυπνη επιλογή για τους ταξιδιώτες στη Βερολίνο προσφέροντας κάθε φορά μια ήρεμη και ήσυχη διαμονή.\nΧρέωση πρωινού (αν δεν περιλαμβάνεται στην τιμή δωματίου): 14.90 EUR\nΚόστος στάθμευσης ανά ημέρα: 16.00 EUR\nΚριτικές στην Booking.com (1749)\nΌλοι οι τύποι ταξιδιωτών (77) Με επαγγελματικές υποχρεώσεις (19) Ζευγάρια (16) Μοναχικοί ταξιδιώτες (26) Οικογένειες με μικρά παιδιά (1) Οικογένειες με μεγαλύτερα παιδιά (6) Γκρουπ (9)\nΌλοι οι τύποι ταξιδιωτών (1749) Ζευγάρια (480) Μοναχικοί ταξιδιώτες (480) Οικογένειες με μικρά παιδιά (245) Οικογένειες με μεγαλύτερα παιδιά (175) Γκρουπ (369)\nαπό 1749 κριτικές\nΔίκλινο Δωμάτιο με Queen Size Κρεβάτι\nΕμφανίζονται 67 επαληθευμένες κριτικές\nCosmina από Ηνωμένες Πολιτείες


ΒΗΜΑ ΑΛΙΑΡΤΟΥ: Κυριάκι Βοιωτίας : Απόπειρα ληστείας σε ταχυδρόμο πριν λίγο...\nΚυριάκι Βοιωτίας : Απόπειρα ληστείας σε ταχυδρόμο πριν λίγο...\nΣύμφωνα με τις πρώτες πληροφορίες του LamiaReport, ταχυδρομικός διανομέας δέχθηκε επίθεση από 4 κακοποιούς στο Κυριάκι Βοιωτίας. Πιο συγκεκριμένα, οι 4 κουκουλοφόροι, εκ των οποίων οι 3 κρατούσαν καλάσνικοφ και ο ένας πιστόλι, ακινητοποίησαν τον ταχυδρόμο την ώρα που πήγαινε να μπει στο αυτοκίνητό του. Έψαξαν το σάκο του και το αυτοκίνητο για λεφτά και αφού δεν βρήκαν τον γρονθοκόπησαν και έφυγαν με ένα Ford Focus ασημί, αφήνοντας τον ταχυδρόμο αιμόφυρτο μέσα στο δρόμο. Στην Αστυνομική Διεύθυνση Βοιωτίας και στους όμορους νομούς σήμανε συναγερμός και έχουν στηθεί μπλόκα σε όλα τα κομβικά σημεία για τον εντοπισμό των αδίστακτων κακοποιών.\nThere are 0 σχόλια for Κυριάκι Βοιωτίας : Απόπειρα ληστείας σε ταχυδρόμο πριν λίγο...


EURO U16 – Της… έκλεισε το σπίτι! (+vd) – Infobasket\nEURO U16 – Της… έκλεισε το σπίτι! (+vd)\n24/07/2012 25/07/2012 infobasket\nΑλλη μία έκπληξη έκανε η Πολωνία, η οποία νίκησε τη Λιθουανία μέσα στο “σπίτι” της 77-69 και έχει βάλει πλώρη για την οκτάδα! Η Πολωνία έκανε 14 κλεψίματα και εκμεταλλεύτηκε με τον καλύτερο τρόπο τα 26 λάθη των Λιθουανών, που είχαν όαση τον Κρίμελις και τον Σαμπόνις, ο οποίος μάζεψε μόνος του 27 ριμπάουντ!\nΗ Σερβία νίκησε τη Γαλλία 56-53 σε άλλο ένα ματς με σωρεία άστοχων σουτ και έκανε παράλληλα το αποφασιστικό βήμα για την πρόκριση στους “8” της διοργάνωσης. Οι “τρικολόρ” είχαν την ευκαιρία να στείλουν τον αγώνα στην παράταση αλλά το τρίποντο του Ορί δεν βρήκε στόχο…\nΗ Ιταλία έγινε η πρώτη ομάδα που εξασφάλισε μια θέση στους προημιτελικούς του Ευρωμπάσκετ. Οι “ατζούρι” παρέμειναν αήττητοι για 5ο αγώνα, αφού επιβλήθηκαν εύκολα της Ουκρανίας με 83-65. Στον αντίποδα, εκτός οκτάδας έμεινε μαθηματικά η διοργανώτρια Λετονία. Η Κροατία επικράτησε με 76-72 στον μεταξύ τους αγώνα, με το δίδυμο Αράποβιτς-Μάζαλιν να σημειώνουν μαζί 52 πόντους, ενώ η Τουρκία επιβλήθηκε της Ισπανίας με 71-56 στον βραδινό αγώνα του 5ου ομίλου.\nΙταλία-Ουκρανία 83-65 (Μουσίνι 22π., 11/13σ., 3κλ., Ντοντσέλι 14π., 6ρ., 4κλ. – Πρίμακ 22π., 7/9σ., 7ρ.)\nΛετονία-Κροατία 72-76 (Μέζνιεκς-Ζάχαρς 20 – Μάζαλιν 27π., 10ρ., 5ασ., 3κλ., 3κ., Αράποβιτς 25π., 9ρ.)\nΤουρκία-Ισπανία 71-56 (Τσεβίκ 14π., 3κλ. – Γκαρθία 13π., 6ρ.)\nΣερβία-Γαλλία 56-53 (Πάβλοβιτς 15π., 7ρ. – Ορί 12)\nΠολωνία-Λιθουανία 77-69 (Ζίβερτ 23π., 5ρ., 6κλ. – Κρίμελις 24, Σαμπόνις 15π., 27ρ., 3κ., 8λ.)\nΓερμανία-Ελλάδα 58-47 (Ομπστ 20π., 4κλ., Κίελ 8π., 17ρ. – Σταμάτης 13)\nΣλοβενία-Αγγλία 83-69 (Ζούπαν 19π., 9ρ., Κάβας 17π., 12ρ. – Λότιερ-Ογκουνλέγε 13π., 13ρ., 8ασ.)\nΤσεχία-Ρωσία 66-76 (Σβόμποντα 24π., 11ρ., 4κλ. – Καρπένκοβ 14π., 12ρ.)\n← «Καλό ταξίδι πρόεδρε»…\nΕπιστροφή στο Παγκράτι για τον Βασιλόπουλο →


ΕΝΑ ΠΑΙΔΙ ΒΙΆΖΕΤΑΙ ΣΕ ΜΙΑ ΓΩΝΙΑ ΚΑΙ ΜΕΝΕΙΣ ΑΔΡΑΝΗΣ... ΑΝ ΗΤΑΝ ΤΟ ΔΙΚΟ ΣΟΥ ΘΑ ΕΜΕΝΕΣ ΑΔΡΑΝΗΣ ??? - e-synews.gr\nΤρίτη, 18 Ιανουαρίου, 2022, 5:29 ΠΜ\nΑρχική Άνθρωπος και Περιβάλλον ΕΝΑ ΠΑΙΔΙ ΒΙΆΖΕΤΑΙ ΣΕ ΜΙΑ ΓΩΝΙΑ ΚΑΙ ΜΕΝΕΙΣ ΑΔΡΑΝΗΣ… ΑΝ ΗΤΑΝ ΤΟ...\nΠε.20-Σεπ09-2018 - 19:37\nΑΣΤΟΧΕΣ ΠΡΟΒΛΕΨΕΙΣ ΣΤΗΝ ΑΝΑΠΤΥΞΗ ΤΟΥ ΤΟΥΡΙΣΜΟΥ\nΕΝΑ ΠΑΙΔΙ ΒΙΆΖΕΤΑΙ ΣΕ ΜΙΑ ΓΩΝΙΑ ΚΑΙ ΜΕΝΕΙΣ ΑΔΡΑΝΗΣ… ΑΝ ΗΤΑΝ ΤΟ ΔΙΚΟ ΣΟΥ ΘΑ ΕΜΕΝΕΣ ΑΔΡΑΝΗΣ ??? ΕΝΗΜΕΡΩΣΟΥ ΚΑΙ ΠΑΡΕ ΘΕΣΗ ΔΡΑΣΕ ΤΩΡΑ, ΧΘΕΣ, ΣΗΜΕΡΑ. ΓΙΑΤΙ ΜΕΤΑΝΑΣΤΕΥΕΙΣ ? ΕΧΟΥΝ ΠΡΟΒΛΗΜΑ ΟΙ ΧΩΡΕΣ? Η ΟΙ ΔΙΟΙΚΗΣΕΙΣ?\nΟ Γ Γ ΤΟΥ ΚΕΝΤΡΙΚΟΥ ΟΡΓΑΝΙΣΜΟΥ Ε ΣΥ ΕΛΛΗΝΩΝ ΣΥΝΕΛΕΥΣΙΣ ΣΤΟ FRESH RADIO ΑΚΟΥΣΕ ΤΗΝ ΟΛΟΚΛΗΡΗ (ΑΚΟΥΣΕ ΤΗΝ ΟΛΟΚΛΗΡΗ ΤΗΝ ΟΜΙΛΙΑ)\nΤΟ ΠΟΛΙΤΙΚΟ ΣΥΣΤΗΜΑ ΕΔΩ ΕΙΝΑΙ ΠΑΡΑΝΟΜΟ ΧΩΡΙΣ ΦΕΚ ΣΥΣΤΑΣΗΣ ΤΗΣ ΒΟΥΛΗΣ ΣΕ ΣΩΜΑ. ΠΟΛΥ ΦΟΒΙΣΜΕΝΟ ΚΑΙ ΕΚΑΝΕ ΠΟΛΙΤΙΚΟΔΙΚΑΣΤΙΚΟ ΠΡΑΞΙΚΟΠΗΜΑ, ΑΠΟ ΤΟΝ ΦΟΒΟ ΤΟΥ ΚΡΑΤΑ ΦΥΛΑΚΙΣΜΕΝΟ ΤΟΝ ΠΡΟΕΔΡΟ ΤΟΥ ΠΟΛΙΤΙΚΟΥ ΦΟΡΕΑ ΤΟΥ ΕΘΝΟΥΣ ΤΩΝ ΕΛΛΗΝΩΝ ΑΡΤΕΜΗ ΣΩΡΡΑ ΜΕ ΠΡΟΣΩΡΙΝΗ ΦΥΛΑΚΙΣΗ ΧΩΡΙΣ ΚΑΤΗΓΟΡΙΑ ΓΙΑΤΙ ΝΟΜΙΖΕΙ ΟΤΙ ΘΑ ΚΕΡΔΙΣΕΙ ΜΕΡΙΚΑ ΛΕΠΤΑ ΧΡΟΝΟ….\nΟΙ ΠΡΟΓΟΝΟΙ ΜΑΣ ΠΟΛΕΜΗΣΑΝ ΟΙ ΠΡΟΓΟΝΟΙ ΜΑΣ ΕΧΥΣΑΝ ΠΟΤΑΜΙΑ ΑΙΜΑ ΓΙΑ ΝΑ ΕΙΣΑΙ ΕΣΥ ΣΗΜΕΡΑ ΕΛΕΥΘΕΡΟΣ ΝΑ ΠΑΡΑΜΕΝΕΙΣ ΑΔΡΑΝΗΣ ??? ΣΗΚΩ ΚΑΙ ΠΑΡΕ ΘΕΣΗ ΔΡΑΣΕ . ΟΙ CELEBRITIES ΘΑ ΣΟΥ ΠΟΥΝ ΤΙ ΘΑ ΚΑΝΕΙΣ? ΟΙ ΔΙΑΣΚΕΔΑΣΤΕΣ? ΝΟΜΙΖΕΙΣ ΟΤΙ ΕΙΝΑΙ ΚΑΛΥΤΕΡΟΙ ΑΠΟ ΕΣΕΝΑ? ΔΕΝ ΕΙΝΑΙ. ΟΥΤΕ ΟΙ ΠΑΡΑΓOΝΤΕΣ ΣΤΟΝ ΑΘΛΗΤΙΣΜΟ. ΣΟΥ ΑΡΕΣΕΙ ΑΥΤΟ ΠΟΥ ΒΙΩΝΕΙΣ ΓΥΡΩ ΣΟΥ? ΕΛΑ ΝΑ ΤΟ ΑΛΛΑΞΟΥΜΕ ΟΛΟΙ ΜΑΖΙ ΜΠΟΡΟΥΜΕ.\nΚανείς δεν είναι πιο υποδουλωμένος από εκείνους που εσφαλμένα πιστεύουν πως είναι ελεύθεροι. Όσοι αδιαφορούν για τα κοινά είναι καταδικασμένοι να εξουσιάζονται πάντα από ανθρώπους κατώτερούς τους .» Πλάτωνας 427-347 π.Χ\nΕΛΑ ΝΑ ΠΑΡΕΙΣ ΤΙΣ ΑΠΟΔΕΙΞΕΙΣ ΚΑΙ ΤΑ ΣΤΟΙΧΕΙΑ ΚΑΙ ΝΑ ΠΑΡΕΙΣ ΘΕΣΗ ΣΤΟΝ ΤΟΠΟ ΣΟΥ, ΣΤΟΝ ΦΟΡΕΑ ΝΑ ΒΑΛΕΙΣ ΥΠΟΨΗΦΙΌΤΗΤΑ ΝΑ ΨΗΦΙΣΕΙΣ ΚΑΙ ΝΑ ΨΗΦΙΣΤΕΙΣ\nα.Χ. (ΕΝΑ ΠΑΙΔΙ ΒΙΆΖΕΤΑΙ ΣΕ ΜΙΑ ΓΩΝΙΑ ΚΑΙ ΜΕΝΕΙΣ ΑΔΡΑΝΗΣ… ΑΝ ΗΤΑΝ ΤΟ ΔΙΚΟ ΣΟΥ ΘΑ ΕΜΕΝΕΣ ΑΔΡΑΝΗΣ ? )\nΒΟΥΛΙΑΓΜΕΝΗ: Η ΑΠΑΤΗ ΠΟΛΛΩΝ ΑΣΤΕΡΩΝ (ΜΕΡΟΣ 6ο)\nΠροηγούμενο άρθροΤΟ ΚΟΥΤΙ ΤΗΣ ΠΑΝΔΩΡΑΣ ΑΝΟΙΞΕ ΓΙΑ ΣΕΝΑ ΔΗΜΟΣΙΟΓΡΑΦΕ…..\nΕπόμενο άρθροΗ ΕΒΔΟΜΑΔΑ ΔΡΑΣΕΩΝ ΣΤΗΝ Δ.Ε.Θ. 11-16/9/2018 (ΔΕΛΤΙΟ ΤΥΠΟΥ/ΦΩΤΟΓΡΑΦΙΕΣ/ΒΙΝΤΕΟ)


Κυριακή, 25 Οκτωβρίου 2020 02:22:33 ΠΜ\nΑρχική›Ειδήσεις›Πολιτική›Ενόχληση στις Βρυξέλλες για τις "κόκκινες γραμμές" της Αθήνας\nΣύμφωνα με πληροφορίες, ανώτατος κοινοτικός αξιωματούχος εκμυστηρεύθηκε στην Τρίτη σε δημοσιογράφους, ότι υπάρχει ενόχληση στις Βρυξέλλες για τη στάση πολιτικών παραγόντων της χώρα μας, οι οποίοι διαμηνύουν ότι δεν πρόκειται να ληφθούν νέα μέτρα. Ωστόσο, ο ίδιος αξιωματούχος διευκρίνισε ότι η τρόϊκα δεν ζητά πρόσθετα οριζόντια μέτρα – όπως περικοπές σε μισθούς και συντάξεις- αλλά στοχευμένα μέτρα, προκειμένου να καλυφθεί το δημοσιονομικό κενό στο ελληνικό πρόγραμμα.\nTask Force: Μονόδρομος οι μεταρρυθμίσεις\nΑπό την πλευρά της, η Task Force, στην 5η έκθεσή της για την Ελλάδα, δίνει έμφαση στις μεταρρυθμίσει για να μην πάνε χαμένες οι θυσίες του λαού. "Βλέπει" πρόοδο στην απορρόφηση κοινοτικών πόρων, αλλά προειδοποιεί ότι κινδυνεύει το 1/3 των 180 έργων προτεραιότητας. Η Ομάδα Κρούσης, της οποίας επικεφαλής είναι ο Χόρστ Ράϊχενμπαχ, σημειώνει ότι η χώρα μας έχει κάνει πρόοδο σε ό,τι αφορά την αντιμετώπιση των δημοσιονομικών προβλημάτων.\nΩστόσο, υπογραμμίζει ότι η κυβέρνηση πρέπει να επιταχύνει την εφαρμογή διαρθρωτικών μεταρρυθμίσεων, για να αυξήσει την αποδοτικότητα της δημόσιας διοίκησης και να τονώσει την ανάπτυξη. Στην έκθεση, τονίζεται η ανάγκη για ένα φορολογικό σύστημα που θα λειτουργεί σωστά, για μεταρρύθμιση της κεντρικής δημόσιας διοίκησης και για τη δημιουργία ενός υποστηρικτικού και προβλέψιμου επιχειρηματικού περιβάλλοντος. "Η ανάπτυξη και η δημιουργία θέσεων εργασίας μπορούν να προέλθουν μόνο από ακμάζουσες εταιρείες που έχουν εύκολη πρόσβαση στη ρευστότητα και στις αγορές", σημειώνεται χαρακτηριστικά.


Θυμήθηκε τον ΠΑΟΚ ο Χατσερίντι | PAOKVoice\nΟ Εβγεν Χατσερίντι μίλησε σε ιστοσελίδα της Ουκρανίας και αναφέρθηκε και στο πέρασμα του από τον ΠΑΟΚ, αλλά και το γεγονός πως δεν… έπιασε στους «ασπρόμαυρους».\nΟ Ουκρανός σημείωσε πως δεν κατάλαβε τον λόγο που δεν χώρεσε στον Δικέφαλο.\n«Δεν μπορώ να απαντήσω εγώ γιατί δεν έπαιζα στον ΠΑΟΚ. Στην αρχή όλα ξεκίνησαν πολύ καλά. Ωστόσο, από ένα σημείο και μετά έκατσα στον πάγκο και δεν έπαιζα. Είπαν ότι δεν ταίριαζα τακτικά και ότι ο τρόπος που αγωνιζόταν η ομάδα δεν με βόλευε. Όλα αυτά δεν βγάζουν νόημα. Έπαιξα στα ματς για το Champions League κόντρα σε Βασιλεία και Σπαρτάκ και είχα καλή απόδοση».


Δύο άντρες. Και οι δύο καθηγητές γλωσσολόγοι, μελετητές του Ταλμούδ, του ιερού εβραϊκού βιβλίου, έγκριτοι καθηγητές πανεπιστημίου. Πατέρας και γιος. Ο γιος, 40άρης, αγαπητός και αποδεκτός στην ακαδημαϊκή κοινότητα, κοινωνικός και ανοιχτός με τους μαθητές του, λίγο γιάπης, λίγο νάρκισσος, γνωρίζει δόξα στη δουλειά του και την απολαμβάνει. Ο πατέρας 70χρονος πλέον, κουβαλά, σε όλες τις εκφάνσεις της καθημερινότητάς του, πίκρα. Βαθιά απογοήτευση και οργή γιατί η μεγάλη του έρευνα (στην οποία είχε αφιερώσει 30 χρόνια από τη ζωή του) που θα τον έκανε επίσημο μέλος της Ακαδημίας, θα του χάριζε το Βραβείο του Ισραήλ και την επιστημονική αιωνιότητα, ανατράπηκε από μία άλλη τυχαία ανακάλυψη που ακύρωνε τη δική του μελέτη. Μοναδική του αναγνώριση: μία υποσημείωση σε βιβλίο του μέντορα και δασκάλου του, όπου αναφέρεται το όνομά του. Ένα λάθος, ένα μπέρδεμα των δύο ανδρών που φέρουν το ίδιο επίθετο, θα τους φέρει στην απόλυτη σύγκρουση.\nΜέσα από ένα κυρίως κωμικό σχήμα, η ταινία διαπερνά την αρχικά χαριτωμένη της φόρμα και εξετάζει την αρχέγονα ανταγωνιστική σχέση ανάμεσα σε πατέρα και γιο. Και το κάνει έξυπνα, ανατρεπτικά και εξαιρετικά σοβαρά. Όπως κάθε αυθεντική κωμωδία οφείλει. Επάξιο βραβείο σεναρίου στο Φεστιβάλ Καννών και υποψηφιότητα για Όσκαρ Καλύτερης Ξενόγλωσσης ταινίας για το 2011.\nΟι επόμενες προβολές μας: 19 και 20 Νοεμβρίου: Περιφερειακές εκδηλώσεις 53ου Φεστιβάλ Κινηματογράφου Θεσσαλονίκης. Στην έναρξη των εκδηλώσεων, η χορωδία του Πολιτιστικού και Μουσικού Συλλόγου Κιλκίς, θα παρουσιάσει αγαπημένα τραγούδια του Ελληνικού κινηματογράφου.\nΟι προβολές πραγματοποιούνται χάρη στην οικονομική υποστήριξη των χορηγών, τη συνεργασία του ΟΠΟΝΓΑ του Δήμου Κιλκίς και το εθελοντικό εισιτήριο των θεατών .


Μήνυμα Δ.Σ. Συλλόγου Ανόρθωσις Αμμοχώστου - Σύλλογος Ανόρθωσις Αμμοχώστου\nΜήνυμα Δ.Σ. Συλλόγου Ανόρθωσις Αμμοχώστου\nΑνορθωσιάτισσες και Ανορθωσιάτες, χρόνια μας πολλά!\nΠάνε εκατό-δέκα χρόνια από τότε που, υπερεκατό βιοπαλαιστές της Αμμοχώστου, υπό την καθοδήγηση του εκ Μάνης απόστολου της ενωτικής ιδέας Νικόλαου Καταλάνου, αποφασίζουν την ίδρυση Αναγνωστηρίου υπό την επωνυμία «Ανόρθωσις».\nΜόλις ένα χρόνο αργότερα, η φήμη της Ανορθώσεως εξαπλώνεται στο πανελλήνιο. Ο Έλλην πρωθυπουργός Ελευθέριος Βενιζέλος, αισθάνεται την ανάγκη να απευθυνθεί γραπτώς στον Σύλλογό μας, προκειμένου να εκφράσει τις ευχαριστίες του για την διεξαγωγή εράνου υπέρ της πατρίδας. Ένας έρανος, ο οποίος θα αποφέρει το μυθικό για την εποχή ποσό των 1025 δραχμών.\nΣτα χρόνια που θα ακολουθήσουν, η Ανόρθωσις μετατρέπεται σε Μουσικό, Φιλολογικό και Φιλαθλητικό Σύλλογο. Η φιλαρμονική και η περίφημη μαντολινάτα, τα θαλάσσια αθλήματα, τα κλασσικά αγωνίσματα, η πετόσφαιρα και το ποδόσφαιρο είναι οι τομείς που θα ακμάσουν στην Ανόρθωση, την ώρα που προφητικά ο μυθικός Φοίνικας, αναγεννώμενος μέσα από την τέφρα του, θα επιλεγεί ως το σήμα που θα κοσμεί το λάβαρο του ιστορικού Συλλόγου μας.\nΠρωτοπόρα στις κοινωνικές και εθνικές διεκδικήσεις, όπως στο κίνημα των Οκτωβριανών του 1931, η Ανόρθωσις Αμμοχώστου δεν θα αργήσει να μπει στο στόχαστρο των Άγγλων. Οι αποικιοκράτες θα επιχειρήσουν και θα κλείσουν το οίκημα του Συλλόγου τον Φεβρουάριο του 1932, όμως το φρόνημα των Ελλήνων δεν κάμπτεται!\nΓαλουχημένοι με τα νάματα του Ελληνισμού, οι Ανορθωσιάτες θα ριχθούν στη μάχη του δευτέρου παγκοσμίου πολέμου υπέρ της μητρός Ελλάδος, με στόχο να πετύχουν την πολυπόθητη Ένωση. Σιερίφης, Λιασίδης, Φάνος, Πιεράκος, πεσόντες στο πεδίο της μάχης, γίνονται σύμβολα στον αγώνα του κυπριακού ελληνισμού για λευτεριά.\nΤον δρόμο τους θα ακολουθήσουν ο Αυξεντίου, ο Μάτσης, ο Τουμάζος, ο Γιάλουρος και τόσοι άλλοι, όταν το σάλπισμα του Αγώνα της ΕΟΚΑ θα ηχήσει στο οίκημα της Ανορθώσεως. Ορμητήριο θα γίνουν τα αποδυτήρια της ομάδας μας, με τους Άγγλους αφού πρώτα αποτυγχάνουν να εξοντώσουν την Ανόρθωση κλείνοντας το οίκημα, θα το ανατινάξουν την 8η Ιουλίου του 1958, παρασημοφορώντας ουσιαστικά την Ανόρθωση για την εθνική της δράση.\nΗ εισβολή, η προσφυγιά, οι κακουχίες, δεν θα σταθούν ούτε αυτές εμπόδιο για τη Μεγάλη Κυρία. Τα δύσκολα χρόνια μετά το 1974 άντεξε η Ανόρθωσις και ο κόσμος της και όχι απλά επιβίωσε αλλά μεγαλούργησε στην προσφυγιά, με τους τίτλους για τα τμήματά μας να έχουν ήδη ξεπεράσει τους εκατόν!\nΕκατον-δέκα χρόνια συμπληρώνονται σήμερα, ένας αιώνας και μια δεκαετία ιστορίας, αθλητισμού και πολιτισμού, αγώνων για την πατρίδα και προσφοράς στον άνθρωπο.\nΑνορθωσιάτισσες και Ανορθωσιάτες,\nΗ Ανόρθωσις ήταν και θα είναι ένας Σύλλογος που πρεσβεύει τις ιδρυτικές του αρχές και αξίες και με αυτές θέλουμε να γαλουχήσουμε τις νέες γενεές Ανορθωσιατών.\nΣήμερα, μέσα σε αυτές τις δύσκολες για τον τόπο και τον αθλητισμό συνθήκες, όλοι μας, έχουμε ιερή υποχρέωση, όχι απλά να κρατήσουμε την Ανόρθωση μας κραταιά αλλά να την παραδώσουμε στα παιδιά μας επιβλητική, πρωταγωνίστρια, θριαμβεύτρια εντός και εκτός γηπέδων και ταυτόχρονα και καθαρή, αμόλυντη, υγιή.\nΗ Αμμόχωστος, η πόλη και επαρχία μας, περιμένει τους πολίτες της, περιμένει τους Ανορθωσιάτες, περιμένει την Ανόρθωση να επιστρέψει στη φυσική της έδρα. Να επιστρέψουμε σπίτι μας!\nΣας αφήνουμε με την ευχή του χρόνου να γιορτάρουμε τα 111 χρόνια ζωής της Ανόρθωσης, στην Αμμόχωστο!\nΝα είστε σίγουροι όταν οι συνθήκες το επιτρέψουν, θα γιορτάσουμε μαζί αυτή την λαμπρή ιστορική επέτειο του Συλλόγου μας, όπως του αρμόζει.\nΔιοικητικό Συμβούλιο Συλλόγου Ανόρθωσις Αμμοχώστου\n22/10/2021: Εκδήλωση Μετονομασίας Σταδίου «ΣΩΤΗΡΕΙΟ» Αθλητικό Κέντρο Ανόρθωσης Αμμοχώστου, Λευκωσία October 19, 2021\n20/10/2021: Επετειακή εκδήλωση Ανόρθωσης Αμμοχώστου για τα 200 χρόνια από την έναρξη της Εθνικής Παλιγγενεσίας και για το «ΟΧΙ» της 28ης Οκτωβρίου 1940 October 12, 2021


Ο ήχος καθίσταται λιγότερο σημαντικός στην παραγωγή βίντεο; - Cineon.gr\nΟ ήχος καθίσταται λιγότερο σημαντικός στην παραγωγή βίντεο;\nΣτον Κινηματογράφο, συχνά λέγεται ότι ο ήχος είναι το 50% της εμπειρίας. Μια μεγάλη εικόνα πρέπει να συνοδεύεται από εξίσου μεγάλο ήχο. Είναι όμως αλήθεια αυτό;\nΣτη δεκαετία του 2000, πέντε ταινίες που κέρδισαν το βραβείο Καλύτερης Φωτογραφίας έλαβαν επίσης το βραβείο Όσκαρ για την καλύτερη δυνατή ανάμειξη ήχου (Gladiator, Chicago, LOTR: The Return of the King, Slumdog Millionaire και το Hurt Locker).\nΣτη δεκαετία του 1980, τέσσερις ταινίες έλαβαν και τα δύο βραβεία. Αλλά στη δεκαετία του 1990 μόνο τρεις ταινίες κατάφεραν αυτό το κατόρθωμα και στη δεκαετία του ’70, ήταν μόνο μια.\nΟι ταινίες παράγονται χρησιμοποιώντας τρεις τύπους ήχων: ανθρώπινες φωνές ( voice over ), μουσική και ηχητικά εφέ. Αυτοί οι τρεις τύποι ήχων είναι ζωτικής σημασίας για μια ταινία ώστε να είναι ρεαλιστική για το κοινό. Οι ήχοι και ο διάλογος πρέπει να συγχρονίζονται απόλυτα με τις ενέργειες μιας ταινίας χωρίς καθυστέρηση και πρέπει να ακούγονται με τον τρόπο που φαίνονται. Αν ένας ήχος δεν ταιριάζει απόλυτα με την ενέργεια στην οθόνη, η ίδια η δράση δεν είναι τόσο πιστευτή.\nΈνας άλλος τρόπος για να καταστεί μια ταινία πιο πιστευτή χρησιμοποιώντας τον ήχο είναι να ενσωματώσει αυτό που είναι γνωστό ως ασύγχρονα ηχητικά εφέ – συχνά με τη μορφή ήχων υποβάθρου. Συμπεριλαμβανομένων των χαρακτηριστικών ήχων μιας πόλης ή της υπαίθρου μπορεί να βοηθήσει να γίνει πιο ρεαλιστικός ο κινηματογράφος.\nΣκεφτείτε το, πόσες υπέροχες ταινίες ορίζονται από εξαιρετικούς ήχους; Αυτό δεν σημαίνει ότι πρέπει να αγνοήσετε την ποιότητα της εικόνας σας, αλλά η επίτευξη καλής ποιότητας ήχου μπορεί να κρατήσει το ενδιαφέρον του θεατή σας ακόμα και αν η εικόνα που βλέπει δεν είναι πολύ καλή.


Καταπληκτική κοτσίδα με κανέλα και καραμέλα γάλακτος - BORO από την ΑΝΝΑ ΔΡΟΥΖΑ - boro.gr\nΑρχική / Συνταγές / Γλυκά / Καταπληκτική κοτσίδα με κανέλα και καραμέλα γάλακτος\nΚαταπληκτική κοτσίδα με κανέλα και καραμέλα γάλακτος\nΜάρτιος 23, 2015 Γλυκά\n1 -1/2 κ.σ. κανέλα\nΌλα τα υλικά σε θερμοκρασία δωματίου. Βάζουμε στον κάδο του μίξερ το αλεύρι, το αλάτι και τη μαγιά και ανακατεύουμε.\nΖεσταίνουμε λίγο το βούτυρο να λιώσει άλλα όχι τελείως. Ρίχνουμε το βούτυρο, το ζαχαρούχο, το γάλα, το αβγό, το κάρδαμο και το ξύσμα και ζυμώνουμε 5-6' μέχρι να ξεκολλήσει η ζύμη από τα τοιχώματα. Στο τελευταίο ζύμωμα ρίχνουμε το λιωμένο βούτυρο. Χτυπάμε 1'.\nΒάζουμε τη ζύμη σε μπολ, την σκεπάζουμε και αφήνουμε να διπλασιαστεί σε όγκο. Αυτό εξαρτάται από τη θερμοκρασία του χώρου.\nΓια την γέμιση, ανακατεύουμε όλα τα υλικά και κάνουμε μια πάστα. Αλείφουμε όλη την επιφάνεια αφήνοντας 1 εκ. κενό γύρω γύρω.\nΤυλίγουμε σε σφιχτό ρολό κατά μήκος την μακριάς πλευράς. Κολλάμε την ένωση των φύλλων πιέζοντας.\nΜε κοφτερό μαχαίρι κόβουμε κατά μήκος το ρόλο σε δυο μακριά κομμάτια. Το σχίζουμε στη μέση δηλαδή. Τσιμπάμε την πάνω άκρη και το πλέκουμε σε κοτσίδα. Ενώνουμε τις δυο άκρες και το κλείνουμε σε κουλούρα.\nΤο βάζουμε σε λαμαρίνα στρωμένη με λαδόκολλα και το αφήνουμε να σταθεί 30'.\nΤο ψήνουμε σε καλά προθερμασμένο φούρνο στους 180ºC αέρα για 30' περίπου, μέχρι να ροδίσει .\nΕναλλακτικά, ζεσταίνουμε λίγη βανίλια υποβρύχιο να αραιώσει και περιχύνουμε κάνοντας γραμμές με το λευκό γλάσο βανίλιας.\nΒάζουμε σε κατσαρολάκι τη μαύρη ζάχαρη με το βούτυρο σε δυνατή φωτιά, ανακατεύοντας με κουτάλι να λιώσουν. Αποσύρουμε από τη φωτιά και προσθέτουμε την κρέμα γάλακτος.\nΞαναβάζουμε στη φωτιά και αφήνουμε να βράσει για 4΄-5΄, να πυκνώσει και να εμφανιστούν χοντρές φουσκάλες στην επιφάνεια. Την αφήνουμε να κρυώσει πριν τη σερβίρουμε.


ΚΑΛΑΜΠΑΚΙ: Συνελήφθησαν στην Κομοτηνή τέσσερα (4) άτομα για κατοχή ναρκωτικών και παράβαση του νόμου περί τελωνειακού κώδικά κατά περίπτωση.\n-Ειδικότερα, στην πρώτη περίπτωση, οι αστυνομικοί συνέλαβαν τον 18χρονο, διότι τον εντόπισαν να κατέχει μία νάιλον συσκευασία με ακατέργαστη κάνναβη, βάρους 6,7 γραμμαρίων και 19 πακέτα τσιγάρα, για τα οποία δεν έχουν καταβληθεί στο δημόσιο οι ανάλογοι φόροι και δασμοί.\n-Στη δεύτερη περίπτωση, συνελήφθη ο 49χρονος, διότι κατείχε 206 ναρκωτικά δισκία και 20 πακέτα τσιγάρα, για τα οποία δεν έχουν καταβληθεί στο δημόσιο οι ανάλογοι φόροι και δασμοί.\n-Στην τρίτη περίπτωση, οι αστυνομικοί εντόπισαν και συνέλαβαν τον 32χρονο, διότι κατείχε μία νάιλον συσκευασία με μικροποσότητα ακατέργαστης κάνναβης.\n-Στην τέταρτη περίπτωση, συνελήφθη ο 24χρονος, διότι εντοπίστηκε να κατέχει μία νάιλον συσκευασία με μικροποσότητα ακατέργαστης κάνναβης.


Αγωνιστικό σαββατοκύριακο 11-12/05/2019 :: ΣΔΥ ΠΕΙΡΑΙΑ\nΑγωνιστικό σαββατοκύριακο 11-12/05/2019\nΤο Σαββατοκύριακο που τελείωσε πριν λίγες ώρες, είχαμε αρκετές συμμετοχές απ' τα μέλη μας. Η αγωνιστική αυτή δραστηριότητα, με υποχρεώνει με μεγάλη μας χαρά, να καταγράψουμε συνοπτικά τι συναίβει.\nΓια αρχή θα αναφέρουμε τους αθλητές μας που δοκίμασαν και τερμάτισαν τον Ευχίδειο Άθλο, διότι πρόκειται για πραγματικό άθλο. Στην προσπάθεια αυτή έλαβαν μέρος τα μέλη μας:\nΤην Κυριακή το πρωί, στη Νέα Σμύρνη είχαμε τον παραδοσιακό αγώνα, που διοργανώνει ο αδελφός σύλλογος ΣΑΦΑΝΣ, με την συμπαράσταση του τοπικού Δήμου, 15ος Γύρος Νέας Σμύρνης. Στον αγώνα αυτό έλαβαν μέρος τα μέλη μας:\nΣτον γειτονικό Άγιο Δημήτριο, διοργανώθηκε ο αγώνας «Ειρηνοδρομία 2019». Με τον σύλλογο μας συμμετείχαν:\nΤην ίδια ημέρα στην Αγία Παρασκευή είχαμε την εκκίνηση, απ' την πλατεία της ομώνυμης πόλης του 6ου αγώνα Δρόμου Ζωής «Αναδεικνύοντας τον Υμηττό». Στον αγώνα των 5 χιλιομέτρων έλαβε μέρος το μέλος μας:\nΟ Σύλλογος Δρομέων Υγείας Αγρινίου, διοργάνωσε για πρώτη φορά αγώνα trail, μέσα στην πόλη. Ο αγώνας αυτός έχει σκοπό την ανάδειξη των φυσικών χώρων άθλησης εντός αστικού ιστού (δασύλλιο Αγ.Χριστοφόρου & Παπαστράτειο πάρκο). Τον αγώνα αυτό τίμησε το μέλος μας:\nΣτον Τυρό Αρκαδίας , διεξήχθη με επιτυχία το 3ο TYROSRUN-George Marneris. Μια ξεχωριστή διήμερη διοργάνωση αθλητισμού αλλά και πολιτισμικού ενδιαφέροντος, αφιερωμένη στην μνήμη του Γεωργίου Μαρνέρη. Τον Σύλλογο μας, εκπροσώπησε, όχι μόνο αγωνιστικά, το μέλος μας:\nΤέλος στη Νέα Φιλαδέλφεια διεξήχθη ο 9ος Λαικός Αγώνας Δρόμου «Γεώργιος Αποστολάκης». Με την συμμετοχής τους τίμησαν τον αγώνα και τον σύλλογο μας τα μέλη:\nΚαλή ξεκούραση σε όλους, και καλή αγωνιστική συνέχεια.


«Κοινωνική ευαισθησία» και εκλογική λογική - Vigla\nΤον Οκτώβριο του 2009 η Ελλάδα μπήκε στην εποχή του μνημονίου με μια πράξη αγέρωχου πολιτικού αυτισμού. Η πρώτη αντίδραση στην αποκάλυψη του γιγαντιαίου ελλείμματος των Greek statistics ήταν να προχωρήσουμε στην τελείως αντίθετη από την ενδεδειγμένη κατεύθυνση. Αντί για μέτρα νοικοκυρέματος, ώστε να καταλάβουν όλοι ότι το μήνυμα ελήφθη, ανακοινώθηκε η χορήγηση του «Επιδόματος Αλληλεγγύης» ύψους ενός δισ. ευρώ. Το δώρο αυτό δεν εξυπηρετούσε στόχους κοινωνικής πολιτικής (και γι’ αυτό ξεχάστηκε). Επεσε η πρώτη δόση εφάπαξ ως χαρτζιλίκι, και χάθηκε στη γενική χοάνη του ελλείμματος. Αν είχε κάποια σκοπιμότητα, ήταν να υπογραμμίσει ότι αυτοί που ήταν τότε στην κυβέρνηση ήταν χουβαρντάδες, ότι δεν υπολόγιζαν μακροοικονομικούς περιορισμούς ούτε δημοσιονομικούς καταναγκασμούς. Το μήνυμα ήταν: «Είμαι μάγκας και το κέφι μου θα κάνω… Δεν με σκιάζει φοβέρα καμιά». Ηταν κίνηση αντάξια του Αλέξη Ζορμπά ― άρνησης της πραγματικότητας: Μη σας νοιάζει ― ό,τι και να συμβεί, οι πελατειακές μας συνήθειες δεν απειλούνται.\nΣτο κατώφλι της εξόδου από την επιτήρηση έχουμε μια παραπλήσια πράξη. Κατά σύμπτωση το ίδιο ποσό, 500 εκατ. ευρώ, γίνεται πασχαλινή λαμπάδα για διάφορους πελάτες ― ένστολους, πολύτεκνους, κ.ά. Μαζί με αυτούς θα κάνουν καλύτερο Πάσχα και κάποιοι με πραγματικές ανάγκες –άστεγοι, ανασφάλιστοι– ως κοινωνικό περιτύλιγμα. Η διαφορά με το 2009 έγκειται στο ότι ο σημερινός μποναμάς έχει άμεμπτη (εκλογική) λογική. Εκτός αυτού, η έλλειψη ευθυγράμμισης με τις πραγματικές ανάγκες της κοινωνικής πολιτικής και της οικονομίας είναι παρόμοια. Οταν μεγάλο τμήμα του πρωτογενούς πλεονάσματος αντανακλά υπερφορολόγηση και ταχυδακτυλουργικές μεταφορές πληρωμών, ο πασχαλινός μποναμάς στοχεύει δικαιούχους με εκλογικά και όχι κοινωνικά κίνητρα.\nΚύριος στόχος είναι να κλείσει το μάτι σε εκλεκτές ομάδες: «Ο,τι και να γίνει, εμείς στην κυβέρνηση θα συνεχίζουμε να μοιράζουμε λεφτά όπως παλιά». Και υπόρρητα: «Δίνουμε σε αυτούς τώρα, αλλά θα δώσουμε σε εσάς αργότερα ― φτάνει να “κάνετε το σωστό” και να μας ψηφίσετε».\nΟι δύο πράξεις –στην είσοδο και στην έξοδο της κρίσης– έχουν ισχυρό συμβολισμό. Ορισμένα πράγματα δεν αλλάζουν. Οι πελατειακές μας πρακτικές είναι ασφαλείς από οποιαδήποτε σύγκρουση με την πραγματικότητα. Το μήνυμα εκπέμπεται προς τα μέσα την ίδια στιγμή που το αντίθετο υποστηρίζεται σθεναρά προς τα έξω. «Εχουμε πετύχει. Η Ελλάδα είναι μια διαφορετική χώρα. Εχουμε βγει στις αγορές».\nΗ αγέρωχη περιφρόνηση της πραγματικότητας συμβαδίζει με συστηματική διγλωσσία:\n• Προσαρμόζουμε τα μακροοικονομικά μεγέθη, αλλά όχι την καθημερινή μας μικροοικονομική συμπεριφορά.\n• Πανηγυρίζουμε τις αλλαγές στα συγκεντρωτικά μεγέθη, και δίνουμε μάχες οπισθοφυλακής στις διαρθρωτικές αλλαγές.\n• Υποστηρίζουμε τις μεταρρυθμίσεις γενικά αλλά καμιά μεταρρύθμιση ειδικά.\n• Αλλάζουμε τη βιτρίνα του μαγαζιού, κρατώντας το εσωτερικό όσο πιο ίδιο γίνεται.\n• Απευθυνόμενοι προς τα έξω υπογραμμίζουμε τις αλλαγές. Προς τα μέσα περηφανευόμαστε ότι όλα παραμένουν ίδια.\nΚοινός τόπος είναι ότι κάνουμε ό,τι απαιτείται για το ύψιστο αγαθό: τη σχέση του κράτους με τους πελάτες του. Το μήνυμα που εκπέμπεται είναι ότι οι σχέσεις του κάθε πελάτη με την εξουσία, σχέσεις που υπήρχαν πριν από το μνημόνιο, θα υπάρχουν και μετά.\nΣτον Γατόπαρδο του Τζιουζέπε ντι Λαμπεντούσα ο Πρίγκιπας λέει: «Ολα πρέπει να αλλάξουν για να μείνουν όλα ίδια». Με αυτό εννοεί ότι σε ένα κόσμο που αλλάζει ραγδαία, αν επιθυμείς κάποια βασικά αγαθά, πρέπει να προσαρμοστείς. Στη μνημονιακή Ελλάδα φαίνεται ότι έχουμε καταλάβει τη ρήση ανάποδα: «Προκειμένου να μην αλλάξει τίποτε, πρέπει (να φαίνεται) ότι αλλάζουν όλα».\n* H κ. Αντιγόνη Λυμπεράκη είναι καθηγήτρια Οικονομικών στο Πάντειο, αντιπρόεδρος της Δράσης και υποψήφια για το Ευρωπαϊκό Κοινοβούλιο.\nPrevious article Το δημοψήφισμα της παραζάλης\nNext article Εντομοποίηση Β’


Η Κορέα και το ελαιόλαδο | Olive News\nΦορείς - Εκδηλώσεις | Φορείς\t 18 Ιου 2018 - 16:20\nΗ Κορέα και το ελαιόλαδο\nΘυμάμαι, μαθητής στο δημοτικό σχολείο, μια από τις συνηθισμένες φράσεις ήταν «θα γίνει της Κορέας». Είτε σαν απειλή εκφοβισμού και δήλωση αποφασιστικότητας πριν από επικείμενη σύρραξη στη γειτονιά, είτε πριν από κάποιο ντέρμπι Ολυμπιακού-Παναθηναϊκού. Μεγαλώσαμε, γεράσαμε, η Βόρεια και η Νότια Κορέα φαίνεται πως «τα βρίσκουν», ο Τραμπ υπογράφει σύμφωνο ειρήνης με τον Κιμ, εκεί όμως που οι αντιπαραθέσεις, όχι μόνο δεν ηρεμούν, αλλά φουντώνουν είναι στη χερσόνησο του ελληνικού ελαιολάδου -και της ελιάς, να μην την ξεχνάμε.\nΑναρωτιέμαι πώς γίνεται και χώρες παραδοσιακοί εχθροί τα βρίσκουν και ζουν και προοδεύουν ειρηνικά. Αναφέρομαι όχι μόνο στο γνωστό γαλλο-γερμανικό άξονα, αλλά στο πρόσφατο παράδειγμα της προσέγγισης Ρωσίας-Τουρκίας-Ιράν, και τώρα στις Κορέες. Το ίδιο συμβαίνει και με πολιτικά κόμματα, όπως π.χ. ο «μεγάλος συνασπισμός» στη Γερμανία.\nΠιστεύω πως η εξήγηση βρίσκεται στο ότι αυτές οι χώρες έχουν πραγματικά συμφέροντα, μπορούν να τα κατανοήσουν με ρεαλισμό, οι πολιτικές τους ηγεσίες λίγο-πολύ σέβονται την κρατική υπόσταση και την ιστορική της συνέχεια. Οι όποιες προσωπικές διαμάχες υποχωρούν μπροστά στο συνολικό, κρατικό συμφέρον. Πάνω σ’ αυτή τη βάση μπορεί μεν να φτάνουν στο χείλος του γκρεμού, ξέρουν όμως και μπορούν να σταματήσουν στο κρίσιμο σημείο. Κυρίως, όμως, έχουν τη γνώση και την ωριμότητα σε αυτό το σημείο να διαπραγματευτούν επί τη βάσει των κρατικών τους συμφερόντων, της πραγματικής τους ισχύος αλλά και της διπλωματικής τους ικανότητας, παράγοντας που επίσης μετράει.\nΧαρακτηριστικό παράδειγμα δεν είναι μόνο η Γερμανία, πλήρως κατεστραμμένη μετά τον Β’ Παγκόσμιο Πόλεμο (χωρίς να ξεχνάμε και τον Α’), πόσο γρήγορα ανοικοδομήθηκε, κατέκτησε ειρηνικά/οικονομικά την Ευρώπη και διεκδικεί παγκόσμιο ρόλο. Ούτε επίσης η Ιταλία. Ακόμη και η μακρινή Κορέα, αν αναλογιστούμε, είτε πόσοι χιλιάδες συμπατριώτες μας Έλληνες κυκλοφορούν με κορεατικά αυτοκίνητα και δίκυκλα, είτε τους συρμούς του μετρό της Αθήνας. Στην Ελλάδα, πια, δεν παράγουμε ούτε μπρίκια, εισαγόμενα είναι κι αυτά, συνήθως από Τουρκία…\nΑς σταματήσουμε τη συζήτηση περί υψηλής πολιτικής και οικονομίας και ας έρθουμε στα δικά μας χωράφια, τα ελαιοκομικά.\nΕδώ, λοιπόν, η φράση «θα γίνει της Κορέας» ταιριάζει περισσότερο αν αλλάξει χρόνο και από μέλλοντας γίνει ενεστώτας διαρκείας: «γίνεται της Κορέας». Σχεδόν μονίμως. (Υπάρχει και η άλλη παροιμία, για την κατσίκα του γείτονα, αλλά γι’ αυτήν άλλη φορά…).\nΜου έλεγε πρόσφατα ένας άνθρωπος που τυχαίνει να γνωρίζει καλά από πρώτο χέρι συνολικά τον αγροτικό τομέα ότι την οξύτητα και τη σκληρότητα που συναντά στις αντιπαραθέσεις του ελαιοκομικού τομέα δεν τη συναντά σε κανένα άλλο προϊόν. Γιατί άραγε;\nΝα διευκρινίσουμε ότι δεν αναφερόμαστε σε συγκρούσεις γνήσιων οικονομικών συμφερόντων, «ταξικών», ας πούμε. Αν δηλαδή οι συγκρούσεις διεξάγονταν μεταξύ οργανωμένων ελαιοπαραγωγών και εμπόρων/εξαγωγέων/βιομηχάνων σχετικά με την τιμή του προϊόντος, θα το καταλάβαινα. Ή, αν οι εταιρείες «σκοτωνόντουσαν» για μια θέση στο ράφι ή για ένα μερίδιο στις εξαγωγές, πάλι θα το καταλάβαινα. Μα δεν πρόκειται περί αυτού. Παρεμπιπτόντως, γι’ αυτό τον σκοπό λειτουργούν οι Διεπαγγελματικές Οργανώσεις, για να λειαίνουν αυτές τις αντιθέσεις επ’ ωφελεία του προϊόντος, και όχι για να «απορροφούν» τα εκατομμύρια των επιδοτούμενων προγραμμάτων χωρίς τελικά κάποιο ορατό όφελος.\nΑς δούμε μερικούς κλάδους (οι εξαιρέσεις επιβεβαιώνουν τον κανόνα):\n- Οι ελαιοπαραγωγοί δεν είχαν συνεταιρισμούς επιχειρηματικές οντότητες. Οι προτεραιότητες ήταν οι επιδοτήσεις (550 εκατ. ευρώ ετησίως μόνο η ενίσχυση στην παραγωγή συν πολλά άλλα) και η πολιτική επιρροή σε δεκάδες χιλιάδες ψήφους που ανέβαζαν και κατέβαζαν από δημάρχους μέχρι υπουργούς. Μέχρι την ημέρα που το οικοδόμημα απότομα κατέρρευσε.\n- Οι τυποποιητές/βιομήχανοι ίδρυσαν τον ΣΕΒΙΤΕΛ τις εποχές της αθωότητας χάρη σε τρεις φωτισμένες προσωπικότητες, Λέοντα Μελά, Χρύσανθο Τουχτίδη, Μίμη Βασιλόπουλο, με στόχο πραγματικά την οργάνωση και εξωστρέφεια του ελληνικού τυποποιημένου ελαιολάδου. Σταδιακά αυτό που παρατηρείται είναι ένας πακτωλός επιδοτήσεων (δις) εκατομμυρίων (η ενίσχυση στην κατανάλωση που έφτασε τους 180 χιλιάδες τόνους ετησίως, συν τα προγράμματα προώθησης, συν τα προγράμματα της διεπαγγελματικής), που επικάθεται σαν λάσπη εμποδίζοντας να ανθίσουν (λέγοντάς το λίγο ποιητικά…) οι κανονικές θεσμικές δραστηριότητες. Αποτέλεσμα, τα τραγικά μερίδια του τυποποιημένου ελαιολάδου όχι μόνο στη διεθνή, αλλά ακόμα και στην εσωτερική αγορά. Και το περίεργο είναι ότι, όσο αυξάνουν οι εισπράξεις από προγράμματα τόσο οι ίδιοι οι φορείς (ΣΕΒΙΤΕΛ – ΕΣΒΙΤΕ) «φυτοζωούν», έτσι ώστε να αναγκάζονται να συγχωνεύονται, να νοικιάζουν τα ιδιόκτητα γραφεία τους στον Σύνδεσμο των Επεξεργασμένων Κρεάτων «περιστρουφίζοντας» και ανατρέποντας την πυραμίδα της Μεσογειακής Διατροφής.\n- Σύνοψη όλων -για να μην μακρηγορούμε- των επιμέρους συνιστωσών (συμπεριλαμβανομένων και των αγροτο-συνδικαλιστικών και των ελαιοτριβείων και των επιτραπέζιων ελιών) είναι η κακή κατάληξη της Διεπαγγελματικής (ΕΔΟΕΕ), η οποία όμως δεν θα έπρεπε να αποτελεί έκπληξη. Η μοίρα της ήταν προδιαγεγραμμένη ήδη από τον τρόπο που συγκροτήθηκε και η αρθρογραφία του «Ελιά και Ελαιόλαδο» αποδείχτηκε -δυστυχώς- προφητική. Ετσι χάθηκε μια ιστορική ευκαιρία, 16 χρόνια και 17 εκατομμύρια ευρώ σε πρόγράμματα των ΟΕΦ.\nΆρα λοιπόν; Έτσι σιγά-σιγά προσεγγίζουμε την πραγματικότητα. Ότι αυτές οι αντιπαραθέσεις που βλέπουμε -βοηθά και το DNA «ατομισμού» της φυλής- διεξάγονται «δι’ αντιπροσώπων» και των δικών τους συμφερόντων που έχουν αναπτύξει σε μια σφαίρα όπου αυτό καθαυτό το προϊόν ελλείπει ή αποτελεί το πρόσχημα.\nΜακάρι να ήταν «ο καυγάς για το πάπλωμα», με «πάπλωμα» πραγματικά οικονομικά συμφέροντα -τιμές, ποσότητες, αγορές- του ελαιολάδου και της επιτραπέζιας ελιάς. Τότε, όλοι θα υποχρεώνονταν να συνεννοηθούν για να προωθήσουν το προϊόν τους. Όπως συμβαίνει στον ισπανικό ελαιοκομικό τομέα, αλλά και στην Τυνησία, στην Τουρκία, στο Μαρόκο, που συνεχώς προοδεύουν. Ή, για να επανέλθουμε στην αρχή του άρθρου, όπως υπάρχει αμοιβαίος σεβασμός και συνεννόηση μεταξύ των Γερμανών χριστιανοδημοκρατών με τους σοσιαλδημοκράτες ή μεταξύ του Ερντογάν με τον Πούτιν ή του Κιμ με τους Τραμπ και Μουν.\nΣτα καθ’ ημάς, λοιπόν, βλέπουμε συγκρούσεις χωρίς αρχές, χωρίς κανόνες -με τεράστια εδώ ευθύνη της πολιτείας- καλυμμένες από πέπλο αδιαφάνειας. Ο δημόσιος απολογισμός και πολύ περισσότερο η αυτοκριτική είναι πράξεις αδιανόητες, ενώ η οποιαδήποτε κριτική είναι μη ανεκτή και αντιμετωπίζεται σαν a priori εχθρική. Ο Τύπος καλείται να παίξει τον ρόλο της θεραπαινίδας φορέων και προσώπων είτε αποσιωπώντας είτε εξυμνώντας.\nΔιαφορετικά, η αντιμετώπισή του μπορεί να κρύβεται και να κρύβει αμείλικτη σκληρότητα και αδικαιολόγητη αγένεια. Τα διόλου ευκαταφρόνητα μικροποσά των διαφόρων προγραμμάτων -και κυρίως για δράσεις προώθησης- μπορούν εύκολα να καλλιεργούν το επιθυμητό κλίμα. Αυτά και πολλά άλλα κρατούν δέσμιο της υπανάπτυξης το κατά τα άλλα «εθνικό και ευγενές μας προϊόν».\nΗ ζωή συνεχίζεται και διανθίζεται με διάφορα ευτράπελα. Όπως, π.χ., ότι άλλοι είναι που γράφουν και εκδίδουν βιβλία (το είναι) και άλλοι αυτοί που προσπαθούν να καλύψουν το δικό τους κενό με καλοσχεδιασμένα λογότυπα (το φαίνεσθαι).\nΥΓ. Αυτό που ξεχνούν όσοι στο όνομα της ελιάς κινούνται στα όρια της αλαζονείας είναι ότι η ελιά λατρεύτηκε γιατί ελάχιστα απαιτεί και πολλά αποδίδει. Ενώ ο εγωκεντρικός άνθρωπος πολλά καταναλώνει για ελάχιστα που παράγει.\n< προηγούμενο άρθρο\tεπόμενο άρθρο >\n18 Ιου 2018 - 12:47 |\nΕξαιρετικό άρθρο. Θερμά συγχαρητήρια στον συντάκτη του. Μας θυμίζει τα υψηλής ποιότητας editorials που διαβάζαμε στο περιοδικό "Ελιά και Ελαιόλαδο". Είναι κρίμα που ένα τέτοιο περιοδικό δεν εκδίδεται πλέον.Θαρρώ πως είναι χρέος όλων όσοι ενδιαφέρονται, υπό οιανδήποτε ιδιότητα, για το ελαιόλαδο να βοηθήσουμε στην επανέκδοση του τόσο χρήσιμου αυτού έντυπου και να έχουμε την ευκαιρία να ενημερωνόμαστε σωστά, αλλά και να διδασκόμαστε από τα εμπνευσμένα κείμενα του εκδότη. Δημήτριος Μπόσκου, Ομότιμος καθηγητής ΑΠΘ


Αστυνομικός εξέδιδε την γυναίκα του - Flashnews.gr\nΑστυνομικός εξέδιδε την γυναίκα του\nΠρο... εκπλήξεως βρέθηκαν οι αστυνομικοί που ερευνούσαν μεγάλη υπόθεσης μαστροπείας και πορνείας μέσω του διαδικτύου.\nΣε μία από τις έρευνες εντοπίστηκαν οι... καλλονές που εκδίδονταν καθώς και ο μαστροπός. Το σοκ ήταν μεγάλο όταν διαπίστωσαν ότι ο «εγκέφαλος» ήταν αστυνομικός και η μία από τις κοπέλες που εξέδιδε ήταν... η συζυγός του.\nΟ αστυνομικός, σύμφωνα με πληροφορίες, είχε υπηρετήσει στη... φρουρά ασφαλείας πρώην υπουργού Δημόσιας Τάξης.\n«Εξαρθρώθηκε εγκληματική ομάδα, που εκμεταλλευόταν ελληνίδες και αλλοδαπές γυναίκες, τις οποίες προωθούσε κατ’ επάγγελμα στην πορνεία, μέσω ιστοσελίδας του διαδικτύου.\nΓια την υπόθεση αυτή συνελήφθησαν, χθες το απόγευμα, στο πλαίσιο παράλληλων αστυνομικών επιχειρήσεων σε περιοχές της Νοτιοανατολικής και Βορειοανατολικής Αττικής, τέσσερα μέλη του κυκλώματος (2 άνδρες και 2 γυναίκες).\nΗ δράση της εγκληματικής ομάδας προσδιορίζεται το τελευταίο τουλάχιστον εξάμηνο, ενώ από τις μέχρι τώρα έρευνες έχουν βρεθεί και κατασχεθεί δύο Ι.Χ.Ε. αυτοκίνητα, που χρησιμοποιούσε η εγκληματική οργάνωση, το χρηματικό ποσό των (11.235) ευρώ, μικροποσότητα ακατέργαστης κάνναβης, δυο ηλεκτρονικοί υπολογιστές και δέκα τρία κινητά τηλέφωνα.\nΠαρασκευή, 9 Μαΐου 2014, 16:38


Ανοίγουν στόματα για τον «ψευτογιατρό» – Έξι νέες καταγγελίες στην ΕΛ.ΑΣ. - thessdaily.gr\nΕλλάδα Ανοίγουν στόματα για τον «ψευτογιατρό» – Έξι νέες καταγγελίες...\nΑνοίγουν στόματα για τον «ψευτογιατρό» – Έξι νέες καταγγελίες στην ΕΛ.ΑΣ.\n19 Ιουνίου 2020, 16:41\nΈξι νέες καταγγελίες για τη δράση του 47χρονου «ψευτογιατρού» βρίσκονται στη διάθεση της Ασφάλειας Αττικής που χειρίστηκε την υπόθεση. Πρόκειται για τον «γιατρό» που έπειθε ασθενείς με καρκίνο να διακόψουν τη θεραπεία τους και να ακολουθήσουν τη δική του «αγωγή». Έξι πολίτες επικοινώνησαν με το Τμήμα Προστασίας Περιουσιακών Δικαιωμάτων της Ασφάλειας και υποστήριξαν ότι έπεσαν και αυτοί θύματα του 47χρονου.\nΟι αστυνομικοί δεν έχουν πάρει ακόμα επίσημες καταθέσεις, ωστόσο, φαίνεται ότι θα υπάρξει και συμπληρωματική δικογραφία για την υπόθεση με νέες περιπτώσεις εξαπάτησης. Αστυνομικές πηγές αναφέρουν ότι την ερχόμενη Δευτέρα θα δημοσιοποιηθεί η φωτογραφία και τα στοιχεία ταυτότητας του 47χρονου και τότε ενδεχομένως υπάρξει νέο «κύμα» καταγγελιών.\nΤον εφιάλτη που έζησε η οικογένειά της με τον ψευτογιατρόκαι που είχε ως αποτέλεσμα να χάσει το παιδί της, περιέγραψε μια γυναίκα-θύμα της εγκληματικής δράσης του. Όπως είπε η γυναίκα, γνώρισαν τον «γιατρό» σε κλινική των Αθηνών, ενώ στα e-mail που τους έστελνε υπέγραφε ως «νευροχειρουργός ογκολόγος». «Μας είπε ότι η δουλειά του ήταν σε σπουδαίο ερευνητικό κέντρο της Ελβετίας, στο οποίο μάλιστα νοσηλεύεται ο Σουμάχερ και επιλέγει να βοηθά ελληνόπουλα. Ότι υπάρχει πρωτοποριακή, ιατρικής φύσεως, όχι εναλλακτική, η οποία είναι υπό έγκριση από τον παγκόσμιο οργανισμό φαρμάκων», αναφέρει η ίδια στον ANT1. Εμπιστευόμενη τον φερόμενο ως γιατρό, η οικογένεια διέκοψε τη θεραπεία του παιδιού, για να κάνει τη «δική» του. «Το παιδί φυσικά έμεινε ακάλυπτο γιατί όλα αυτά τα αηδιαστικά φάρμακα που του χορηγούσε, δεν ήταν θεραπεία», είπε η γυναίκα.\n«Έλεγε ότι δεν έχει δική του ιατρείο λόγω του ότι δουλεύει στην Ελβετία και γι’αυτό συνεργάζεται με κλινικές. Είχε μια απίστευτη πειθώ, έναν τρόπο να μαγνητίζει τους ανθρώπους. Ακόμα κι όταν τον ρωτούσαμε γιατί αυτά που λέει έρχονται σε αντίθεση με τους άλλους Έλληνες γιατρούς, εσείς μας λέτε ότι το παιδί θα γίνει καλά», περιέγραψε το θύμα του απατεώνα, σημειώνοντας πως ο Κόντος του έκανε λόγο για «πλήρη ίαση». «Θα παντρέψουμε το παιδί, θα το δείτε νυφούλα», έλεγε και απαντούσε πως «εκεί, στην Ελβετία, όσα βλέπω εγώ σε μια μέρα, τα βλέπουν εδώ σε έναν χρόνο». Η άτυχη γυναίκα εξέφρασε τις ευχαριστίες της στην ΕΛΑΣ και την πεποίθηση ότι θα αποδοθεί δικαιοσύνη, ώστε να μην περάσουν άλλες αυτά που πέρασε η ίδια.\nΣημείωσε μάλιστα, πως μία ένεση πραγματοποιήθηκε μπροστά σε άλλον γιατρό, τονίζοντας ότι, «δεν μπορούσε να πάει εμάς το μυαλό μας ότι πηγαίνοντας σε διαγνωστικό και ζητώντας τον κύριο Κόντο, ο γιατρός που θα ήταν εκεί θα το έδινε σε έναν απατεώνα». «Τα σκευάσματα που έδινε ήταν… εξιδανικευμένα φάρμακα και μάλιστα ήθελε να κάνει εξέταση αίματος και στο άλλο μου παιδί για να βρει το DNA, να συμπληρώσει το DNA των παιδιών. Για το παιδί μας, για τη δικαίωσή του, το ταλαιπώρησε με όλα αυτά τα αηδιαστικά σκευάσματα και τον εξοντωτικό τρόπου θεραπείας που είχε, να πρέπει να σηκώνεται κάθε πρωί και να παίρνει 20 βιταμίνες μονορούφι και όλη την ημέρα ανά μία ώρα να καταπίνει αυτά τα αηδιαστικά πράγματα», κατέληξε η γυναίκα.\nΠροηγούμενο άρθροΤσίπρας: Λήξαν το θέμα Παπαδημούλη μετά τη δέσμευσή του για τα έσοδα\nΕπόμενο άρθροΣύνοδος Κορυφής Ε.Ε.: Συμφώνησαν ότι διαφωνούν – Νέο ραντεβού στα μέσα Ιουλίου\nΘεσσαλονίκη 20 Μαΐου 2020, 19:06\nΠέθανε η 81χρονη μητέρα από την τραγωδία του Πάσχα στη Θεσσαλονίκη\nΗ άτυχη γυναίκα νοσηλευόταν εδώ και ένα μήνα\nΕλλάδα 01 Μαΐου 2020, 16:50\nΣτο Προεδρικό Μέγαρο θα μεταβεί την Δευτέρα στις 12 το μεσημέρι ο πρωθυπουργός Κυριάκος Μητσοτάκης


ΤΡΑΠΕΖΑΡΙΑ ΕΣΤΙΑΤΟΡΙΟ. Grand Hotel Velingrad - Proven through the years\nΤο κλασικό εστιατόριο με μεσογειακή κουζίνα μπορεί να φιλοξενήσει συνολικά 150 άτομα.\nΜια πλούσια ποικιλία από κρασιά που συνδυάζουν τα τυπικά βουλγαρικά είδη "Mavrud", "Gorchivka", "Dimiat" καθώς και "Merlot", "Cabernet Souvignon", "Chardonnay".Τοεστιατόριο μπορεί να φιλοξενήσει και τα εταιρικά κοκτέιλ πάρτι και συγκεντρώσεις. Ο καλοκαιρινός κήπος στο εστιατόριο προσφέρει μπάρμπεκιου.\nΤΟ ΕΣΤΙΑΤΟΡΙΟ ΕΙΝΑΙ ΜΗ ΚΑΠΝΙΣΤΩΝ